GELARAN DATUK - IFA RAZIAH TAK MAHU IA DIPERTIKAIKAN

"Ya... saya dikurniakan darjah kebesaran Ahli Setia Diraja dari sebuah negeri di Malaysia pada Januari 2016, ia bukan Datuk dari orang yang menyamar jadi sultan atau saya mendapat gelaran dari negeri seberang.

"Namun, tidaklah perlu untuk ia diheboh-hebohkan kerana saya hanya guna gelaran itu untuk majlis-majlis rasmi dan atas tujuan perniagaan sahaja," demikian kata penyanyi dangdut Ifa Raziah, 41, yang enggan berkongsi maklumat terperinci mengenai darjah kebesaran yang membawa gelaran Datuk diterimanya selepas ia dipersoalkan dan diperkatakan dalam forum hiburan di internet.

Ini kerana kata Ifa atau nama sebenarnya Saripah Raziah Mustapha, darjah Ahli Setia Diraja yang diterimanya itu adalah daripada institusi beraja yang sah di salah sebuah negeri di Malaysia.

Dalam pada itu, Ifa berkata dia menerima gelaran tersebut sebagai satu penghormatan terbesar buat dirinya.

Namun, dia tidak kisah sama ada mahu dipanggil dengan gelaran tersebut atau tidak dalam industri seni.

"Saya menerima gelaran itu sebagai satu tanda penghormatan, tak kan pula saya nak menolaknya. Lagi pula gelaran itu diberikan dan bukannya saya yang minta.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Dalam industri perniagaan ramai yang sudah tahu dan maklum tentang gelaran yang saya dapat ini, cuma di atas pentas, saya masih lagi Ifa Raziah yang dulu," katanya.

Sementara itu, ditanya tentang beberapa pihak yang masih mempersoalkan gelaran tersebut, Ifa berkata, layak atau tidak dia menerima anugerah itu perlu ditanya kepada pihak yang menganugerahkannya.

"Tidak apalah kalau ada orang yang mempertikaikan gelaran itu, saya hanya tersenyum, sama ada layak atau tidak hanya pihak yang memberikan gelaran itu sahaja yang tahu. Siapalah kita untuk mempertikaikannya," ujarnya dipetik sebagai berkata.

Dalam pada itu Menteri Besar Perak, Datuk Seri Dr. Zamry Abd. Kadir mendedahkan wujudnya pihak di negeri itu yang bergiat aktif mengurniakan darjah kebesaran palsu yang dikenali sebagai Ahli Setia Diraja Perak.

Zambry dalam kenyataannya kepada media pada 3 Februari lalu berkata, pihaknya mempunyai bukti bergambar mengenai istiadat pengurniaan pingat palsu itu sehingga mendorong kerajaan negeri membuat laporan polis.

"Mereka yang telah menerima anugerah palsu ini dinasihatkan supaya tidak lagi menggunakan gelaran yang diberikan," jelas beliau.

Tambahnya, penerima gelaran palsu itu bukan sahaja membawa kad khas diraja tetapi dengan berani meletakkan lambang diraja di kenderaan mereka kononnya ahli diraja Perak.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AZAR AZMI SELAMAT BERTUNANG DENGAN DUDA ANAK DUA?

Baru-baru ini, khabarnya pelakon Azar Azmi dipercayai sudah bergelar tunangan kepada lelaki pilihan hatinya yang juga merupakan seorang penerbit filem dalam satu majlis yang diadakan secara tertutup semalam. Azar atau nama penuhnya, Siti Azar Ameerah Azmi, 30, dilaporkan melangsungkan majlis pertunangan tersebut di Mesra Abadi, Keramat, Kuala Lumpur.

Difahamkan, pelakon drama 'Red Velvet' itu mengikat tali pertunangan selama setahun dengan jejaka pilihan hatinya yang berstatus duda anak dua yang sudah mengenali antara satu sama lain sejak lebih lima tahun yang lalu. Sementara itu, tinjauan di laman Instagram mendapati, beberapa foto dirinya menyarung pakaian busana putih rekaan Azura Couture ketika majlis berlangsung turut dikongsikan tetamu yang hadir.

Dalam satu perkongsian foto, seorang tetamu turut berkongsi gambar Azar bersama seorang lelaki dipercayai tunangannya. Difahamkan nama tunangan Azar ialah Hafiz Rozlan berdasarkan foto yang dimuatnaik oleh penyanyi Fazli Zainal di ruangan Instagram Story.

Klik untuk gambar besar

Bagaimanapun, usaha untuk menghubungi Azar bagi mengetahui lebih lanjut mengenai pertunangannya itu gagal apabila pelakon berkenaan tidak menjawab sebarang panggilan dan mesej. Begitupun, dakwaan dirinya bertunang dikuatkan lagi apabila pengurusnya yang dikenali sebagai Kam turut memberikan ucapan kepadanya: "Tahniah my lovely sayang @azarazmi. Selamat menjalani ikatan pertunangan. Sayang awak," tulisnya menerusi akaun miliknya, @kam2u.

Pada masa sama ramai rakan artis dan pengikutnya mengirimkan ucapan tahniah atas majlis pertunangan tersebut: "Tahniah baby! Maaf tak dapat pergi," tulis aktres Janna Nick.

Sebelum ini, media tempatan pernah melaporkan Azar mengakui dirinya sedang menjalin hubungan cinta dengan seseorang, namun enggan mendedahkan identiti lelaki berkenaan. Pengakuan itu dibuat selepas dia menafikan hubungannya goyah apabila melakonkan babak asmara bersama Syafiq Kyle menerusi drama 'Nur 2' yang mengangkat namanya.

www.myartis.com / Sumber: Harian Metro & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - KEMESRAAN ASHRAF MUSLIM BERSAMA 2 ISTERI

Rasanya baru sahaja isteri kedua Ashraf Muslim, iaitu Wan Sakinah menunjukkan foto perutnya yang hamil 7 bulan dan menjelaskan isu tersebut yang menimbulkan kemarahan ramai pihak. Terkini... giliran Ashraf pula memuat naik gambar mesranya bersama kedua-dua isteri. Heh.

Artikel terdahulu:

BACA KOMEN WAN SAKINAH MENGENAI ISU 'BABY BUMP'

Menurut Ashraf melalui laman sosialnya, kedua dua isterinya itu telah menghantar dia ke lapangan terbang untuk mengerjakan umrah.

Klik gambar untuk size besar

"Saya akan bertolak ke Tanah Suci sebentar lagi. Syukur bila mendapat sokongan dari kedua-dua isteriku yang ku sayangi. Saya sayang kamu berdua. Doakan kita semua bahagia dan juga keluarga kita menjadi bertambah erat. Allah akan sentiasa bersama kita.

"Lagi banyak dugaan lagi dekat kita dengan Allah. InsyaAllah Allah akan dengar doa kita untuk menjadi lebih baik. Terima kasih Allah. Terima kasih Allah.. Terimalah aku dan isteri-isteri ku menjadi hambaMu yang 'Special' disisiMu. InsyaAllah," jelas Ashraf seolah menggambarkan yang mereka bertiga sememangnya hidup harmoni.

Jika benar begitu... Alhamdulillah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIKECAM TERUK JEMPUT KAK LONG 7E SEBAGAI TETAMU - TV ALHIJRAH TANGGUH SIARAN

Semua sedia mengetahui mengenai video tular seorang wanita dikenali sebagai Kak Long yang sedang mengamuk di sebuah kedai serbaneka 7Evelen yang sehingga kini masih lagi menjadi bualan netizen.

Meskipun sudah membuat permohonan maaf namun netizen memperkatakan mengenai kesilapannya itu. Lebih menimbulkan kemarahan netizen apabila tular video wanita itu dipanggil untuk membuat review makanan.

Terbaru, stesen TV Alhijrah dikecam teruk apabila memanggil Kak Long 7E itu sebagai tetamu khas untuk sebuah program. Difahamkan, perkara itu dikongsikan oleh pendakwah bebas PU Amin di Facebook miliknya. Bagaimanapun posting itu telah dipadam selepas menerima banyak kecaman.

Namun begitu, perkongsian itu sempat di screenshot oleh netizen dan menjadi bualan ramai di media sosial yang mempersoalkan tindakan pihak produksi menjemput Kak Long atau nama sebenarnya Wan Nor Baizura sebagai tetamu jemputan.

Klik untuk gambar besar

Turut tular di laman Twitter perkongsian seorang peguam dikenali sebagai Muhammad Syarafi yang mempersoalkan adakah stesen TV berkenaan kekurangan konten untuk berkongsikan perkara yang lebih berilmiah.

Malah, peguam itu bertanyakan adakah stesen TV tersebut mahu mengikut jejak langkah program Melodi dengan menjemput Kak Long 7E.

Perkongsiannya itu mendapat pelbagai reaksi daripada netizen yang berpendapat tindakan TV Alhijrah itu hanya untuk meraih rating apabila melakukan publisiti murahan.

Tidak kurang juga, ramai yang tertanya-tanya mengapa orang biadap sering mendapat perhatian. Malah, ada yang mengatakan inilah masalah di Malaysia dan disebabkan ini juga industri penyiaran tidak akan maju.

Sementara itu, sebentar tadi, pihak TV Alhijrah telah pun mengeluarkan kenyataan media mengenai isu tersebut serta mengambil keputusan untuk menangguhkan penyiaran episod tersebut.

Dalam satu kenyataan rasmi yang dikeluarkan, pihak stesen televisyen berkenaan memberitahu program tersebut turut menampilkan penceramah iaitu Ustazah Isfadiah Mohd Dasuki sebagai tetamu yang bertujuan memberi nasihat kepada Kak Long 7E.

"Program Trending merupakan sebuah program perkongsian yang membincangkan isu-isu terkini yang tular di media sosial.

"Kehadiran Kak Long 7E di studio juga disertai oleh Ustazah Isfadiah sebagai penalis yang mengambil peranan memberi teguran agar lebih peka dan bertanggungjawab sebelum berkongsi apa sahaja isu di mana-mana platform khususnya di media sosial.

"TV Alhijrah juga mengambil kira kegelisahan yang tercetus dan mengambil keputusan untuk menangguhkan penyiaran episod tersebut," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MAWAR RASHID AMBIL RISIKO HANTAR SENDIRI SUMBANGAN KE HOSPITAL

"Sejujurnya memang sangat takut dan setakat ini, suami saya pun tak keluar beli barang dapur. Kalau nak beli pun, kami upah orang belikan... memang tak berani nak keluar langsung. Tapi disebabkan saya nak jalankan tanggungjawab dan amanah duit hasil derma daripada rakyat, sebagai bukti saya kena beranikan diri, ambil risiko untuk keluar hantar sendiri sumbangan ke hospital terpilih.

"Tapi masa hantar barang-barang hasil daripada sumbangan orang ramai itu, saya memang jaga betul-betul SOP malah siap pakai baju PPE juga," kata pelakon Mawar Rashid yang mengakui dia dan suaminya iaitu Raf Yaakob berasa takut keluar rumah biarpun hanya untuk membeli barangan keperluan kerana pernah melalui pengalaman menjadi pesakit Covid-19.

Namun demi menjalankan tanggungjawab dan amanah, Mawar, 26, sanggup mengambil risiko dengan menghantar sendiri barangan dan sumbangan orang ramai ke Hospital Selayang. Mawar atau nama sebenarnya Wan Mawar Shaputri Wan Abdul Rashid berkata dia dan suaminya sentiasa menjaga prosedur operasi standard (SOP) selain memakai pakaian perlindungan peribadi (PPE) sepanjang berada di hospital tersebut.

Menerusi laman Instagram, Mawar memberitahu dia bersama suami dan beberapa rakan selebriti antaranya Zoey Rahman dan Eyra Hazali berjaya mengumpul sebanyak RM114,000. Sumbangan daripada orang ramai yang menyertai Instagram Live (IG Live) Mawar itu dikumpul selama tiga hari dan diserahkan kepada Hospital Selayang, Kuala Lumpur pada Khamis.

Klik untuk gambar besar

Dalam pada itu, pelakon filem 'Bu, Kasih Suci' ini mengakui dia juga berasa bimbang dengan peningkatan kes Covid-19 yang sangat tinggi. Tidak mahu melalui pengalaman pahit buat kali kedua, Mawar dan keluarganya tetap terus menjalani kuarantin di rumah dan menganggap diri mereka masih dijangkiti wabak tersebut.

"Ramai rakyat Malaysia yang berasa paranoid macam saya terutama orang yang pernah kena Covid-19... ahli keluarga masuk hospital. Memang sangat takut. Saya sendiri pernah kena dan tak nak benda itu berulang lagi. Satu keluarga saya positif dan Alhamdulillah semua sudah sembuh. Rasa seperti diberi kehidupan kedua... macam mati hidup semula.

Sebab itu, kami sekeluarga memang terus kuarantin sampai sekarang. Kami anggap diri masih positif... tak nak la kena buat kali kedua sebab doktor pun ada beritahu kali kedua kena boleh jadi teruk," ujar Mawar yang sebelum ini mendedahkan dia mendiamkan diri daripada laman sosial selama dua minggu disebabkan dia dan keluarganya dijangkiti Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHAP OKSIGEN SUAMI TURUN - EINA AZMAN MOHON DOA

"Assalamualaikum semua... Saya mohon semua mendoakan kesihatan dan kesejahteraan suami saya, Kaiser Gurmeet Abdullah kembali seperti sedia kala. Doakan suami saya yang kini berada di hospital agar kuat untuk melawan virus COVID-19. Sebab oxygen suami saya semakin menurun hingga perlu pakai bantuan oxygen.

"Terima kasih semua," tulis pelakon Eina Azman yang memohon orang ramai mendoakan suaminya, Datuk Kaiser Gurmeet Abdullah apabila tahap oksigennya kini semakin menurun selepas dijangkiti positif Covid-19 semalam.

Sebelum ini, Eina atau nama sebenarnya Ainur Syakina Azman, 26, dalam hantaran berbeza berkongsi suasana sedih yang menyelubunginya sempena ulang tahun perkahwinan ketujuh apabila dia dan suami serta dua pembantu rumah mereka disahkan positif Covid-19.

Katanya, sebelum ini, mereka menjalani rawatan dan pemeriksaan berkala setiap dua hari sekali di hospital akibat mengalami simpton demam dan batuk manakala suaminya pula berhadapan situasi agak teruk dengan suhu badan tinggi selain tahap oksigen tidak menentu.

Klik untuk gambar besar

Terdahulu, Eina selesai menjalani pembedahan pada bahagian lehernya di Hospital Gleaneagles, Kuala Lumpur pada 17 Ogos lalu.

Sebelum itu, dia mendedahkan pernah menjalani prosedur biopsy pada bahagian leher sebanyak empat kali sejak 2016 iaitu pengambilan sampel tisu atau sel untuk didiagnosis sesuatu penyakit.

Menerusi perkahwinannya dengan Kaiser yang juga ahli perniagaan, rumah tangga mereka dikurniakan sepasang kembar berusia lima tahun, Ariana Aubrey dan Karl Kareef.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - FARAWAHIDA GEMURUH TUNGGU NIKAH 16 DISEMBER

Disember... bulan perkahwinan artis seperti Rozita dan Zain, Jovian dan Nina, Wan Maimunah serta tidak ketinggalan ialah Farawahida yang akan mengahwini Abdul Shukur. Meskipun perkahwinannya tidak sehebat Che Ta yang mendapat tajaan kira-kira RM13 juta, namun Fara tetap bersyukur kerana dia kini sudah masuk ke persiapan terakhir majlis perkahwinannya itu.

Artikel terdahulu:

Tamat kursus kahwin - Farawahida sedia bergelar isteri

"Saya kini sedang sibuk menyiapkan persiapan akhir untuk menanti hari bahagia. Sejujurnya, saya tidak langsung fikir apa-apa mengenai hari perkahwinan yang bakal tiba kerana saya sangat sibuk," ujarnya pada media.

"Tapi selalunya apabila hendak masuk tidur barulah saya terfikir saat itu makin hampir. Saya bakal menjadi isteri orang. Tiba-tiba rasa gemuruh itu datang," jelasnya yang akan bernikah pada pagi 16 Disember ini di Sentosa Villa, Taiping, Perak.

Mengenai persiapan perkahwinan, menurut Fara, ia sudah siap sebanyak 90 peratus. Malah pakaian perkahwinanya telah direka oleh Syarakim serta Wan Azlan Zainurin Couture dan Jimmy Couture untuk majlis resepsi.

"Persiapan untuk berkahwin telah siap sebanyak 90 peratus dan hampir 80 peratus diselesaikan oleh perunding perkahwinan saya. Walaupun begitu, idea asal semuanya datang daripada saya. Saya tidak sabar menanti hari bahagia itu," tambahnya penuh debaran.

Kad kahwin Fara...

Barangan tajaan penaja...

Jurugambar yang akan merakam saat bahagia Fara...


"ALHAMDULILLAH" - FIKRY IBRAHIM LUPA DARATAN?

"Alhamdulillah," demikianlah jawapan pelakon Fikry Ibrahim terhadap kritikan penerbit dan pengarah, Michael Ang di laman Instagram yang melahirkan rasa tak puas hati berhubung masalah peribadi antara mereka.

Jawapan ringkas itu susulan tindakan Michael menempelak Fikry selepas pelakon itu dalam rancangan Melodi pada Ahad mendedahkan Michael membuat tuduhan termasuklah mendakwa Fikry menolak tawaran berlakon daripadanya tetapi menerima tawaran orang lain.

Respon itu ternyata mengundang perhatian wargamaya sehingga ada yang mendakwa Fikry lupa daratan sedangkan Michael adalah orang pertama yang memberi peluang untuk berlakon: "Lupa daratan Fikry Ibrahim, kau popular kerana Michael Ang orang pertama ambil kau berlakon dalam drama dia, start dari itu orang kenal kau.

"Sedar diri sikit sekarang dah berlakon semakin 'daring' berlakon sentuh-sentuh, dukung-dukung perempuan, dulu masa belum popular cakap tak nak berlakon sentuh-sentuh perempuan sebab haram bukan mahram, sekarang dah jadi hahal ke?" tegur netizen dakam komen di IG Michael Ang.

Untuk rekod, Fikry, 26, mula terlibat dalam bidang seni dengan menyertai rancangan Lawak Solo pada 2016 dan kemudian pertama kali berlakon selepas diberi peluang oleh Michael Ang menerusi drama rantaian 'Hero Seorang Cinderella' yang turut dibintangi Fattah Amin dan Fazura.

Klik untuk gambar besar

Dalam pada itu Michael turut menjawab "Amin" membalas jawapan Fikry itu tanpa kenyataan tambahan. Selain itu ada juga peminat yang meminta mereka berbincang dengan cara baik berbanding mengambil pendekatan berbalah: "Benda boleh bawa bincang, kenapa nak canang satu Malaysia," kata netizen.

Sementara itu video pendedahan Michael sehingga Isnin mendapat lebih 154,000, tontonan dengan lebih 392 komen. Dalam video berdurasi 4 minit 13 saat itu Michael mempersoalkan sejak bila dia memburukan Fikry sebagai mana didakwa.

Michael turut mengaku kesilapannya mungkin tidak berbincang soal bayaran ketika membuat tawaran kepada Fikry tetapi kebiasaan bagi Michael, apabila seseorang pelakon itu masuk ke set penggambaran baharulah mereka berurusan mengenainya.

"Mungkin salah saya tak persetujui harga, tapi itu memang kebiasaan. Tanyalah artis-artis yang pernah bekerja dengan saya dan awak pun pernahkan? Jadi tanyalah pengurus awak yang duhulu. Kadang-kadang, bila dah masuk set baru kita persetujui harga. Saya memang begitu, tapi tak pernah ada masalah pembayaran. Saya rasa, tak pernah pun ada artis cakap saya bayar mereka kurang," tuturnya.

Menjawab soalan Fikry yang berkemungkinan enggan lagi bekerjasama dengan Michael, pengarah itu berkata, dia tidak kisah dengan keputusan Fikry itu: "Aku produser, aku tak ksiah... aku yang keluar duit aku nak buat apa, aku nak pakai siapa, orang tak nak kerja dengan aku, aku tak kisah...

"Banyak lagi pelakon kat Malaysia ni yang bagus ke, tak bagus ke yang aku boleh pakai. Kalau takde rezeki, takde jodoh okay je yang you nak besar-besarkan kenapa Fikry Ibrahim?" kata Michael yang juga  seorang pelakon.

Dalam pada itu antara kenyataan yang boleh membuat seseorang itu tersentak apabila Michael mengungkit kisah Fikry yang tidak berprinsip: "Banyak orang yang mula-mula dulu masuk dalam industri tak boleh pegang la, tutup rambut orang, padam rambut orang tapi sekarang aku tengok dah boleh pegang, dah boleh peluk..

"Apoooo! Berprinsip la... dalam hidup ini kena ada prinsip ya...," kata Michael mengimbas langkah Fikry yang pernah mengedit rambut pelakon tidak bertudung ketika berkongsi di Instagramnya suatu ketika dahulu," ujarnya.

www.myartis.com / Sumber & foto: Astro Gempak, mStar, Instagram Michael Ang & Fikry Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANDAI TIDAK BERTEMU JODOH HINGGA NAFAS TERAKHIR, SAYA REDHA" - NASHA AZIZ

"Allahuakbar... Saya serahkan pada kuasa Allah, jika ada yang melamar ketika ini. Sebaik-baiknya perancangan adalah Allah. Kepada-Nya juga saya serahkan jodoh dan pertemuan yang bersesuaian. Sejujurnya, saya tidak pernah menutup pintu hati buat lelaki selama ini, cuma tiada jodoh serasi.

"Saya tidak mampu soal meramalkannya. Andai tidak bertemu jodoh hingga nafas terakhir, saya redha dengan ketentuan takdir yang tertulis," demikianlah tutur pelakon Nasha Aziz yang tidak pernah menutup pintu hati buat lelaki selama ini.

Jika ditakdirkan bertemu jodoh pada usia 49 tahun, bintang filem 'Laila Isabella' dan 'Trauma' itu hanya menyerah pada Yang Maha Esa. Sesuai atau tidak, Allah lebih mengetahui. Nasha atau nama sebenarnya, Noraishah Abdul Aziz berkata, dia percaya ada hikmah tersembunyi di sebalik persoalan jodohnya hingga hari ini.

"Allah mahu memberikan sesuatu yang lebih istimewa apabila saya menjaga ibu kandung dan ibu angkat yang kini hidup sendirian. Nikmat ini lebih besar daripada segala-galanya. Saya tidak sesekali melepaskan tanggungjawab sebagai anak, apatah lagi saya satu-satunya anak yang belum mendirikan rumah tangga.

Klik untuk gambar besar

"Saya tidak pernah menganggap bebanan, sebaliknya saya bersyukur diberikan peluang berbakti dan menjaga kedua-dua ibu hingga akhir hayat. Ada anak-anak yang terlepas nikmat menjaga ibu bapa mereka," ujarnya yang sibuk di lokasi penggambaran filem Talbis Iblis arahan Kabir Bhatia.

Pelakon Wanita Terbaik, Festival Filem Malaysia Ke-17 itu berkata, dia percaya tidak mampu memberikan perhatian terhadap kedua-dua ibunya yang uzur, sensitif dan perlu diberikan perhatian jika berkahwin.

"Jadi, nampak tak apa yang Allah mahu anugerah pada saya. Jika bersuami, sudah tentu saya harus meninggalkan kedua-dua ibu saya. Saya sendiri pun sudah berusia, apatah lagi mereka, tentu lebih berumur dan keadaan uzur. Fitrah manusia, apabila berusia anak-anak harus memberikan lebih perhatian. Biarlah Allah tentukan jiwa saya untuk siapa," katanya.

www.myartis.com / Sumber & foto: Berita Harian & Instagram Nasha Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 FOTO - NEWBORN PHOTOSHOOT SARIMA SAMHEIZY, ANAK KEDUA SAM & SYATILLA

Baru-baru ini, pasangan pelakon Shaheizy Sam dan Syatilla Melvin telah melakukan sesi newborn photoshoot bersama anak kedua mereka, Sarima Samheizy dan berkongsi beberapa keping foto ketika sesi fotografi menerusi laman Instagram.

Bertemakan 'Barbie Doll', 'Bath Tub', 'Winter', 'Secret Garden' dan 'Salon' sesi fotografi itu mendapat khidmat jurufoto terkenal Camora Arts.

"Aiii dia pi duk dalam kotak pulak dah. Ya Allah @camoraarts.official tak pernah kecewakan Tilla!! - "Thank you so much team @sarima_samheizy," kongsi Syatilla.

Klik untuk gambar besar

Perkongsian itu mendapat pujian daripada peminat yang rata-ratanya mengatakan Sarima seakan patung: "Alahai macam anak patung sungguh haihhh," puji salah seorang peminat.

Shaheizy dan Syatilla mengumumkan kelahiran cahaya mata kedua mereka itu pada 17 April lalu. Pasangan ini berkahwin pada 8 Februari 2016 dan dikurniakan cahaya mata lelaki sebelum ini, Syeriv Samheizy pada 9 Mei 2017.

www.myartis.com / Sumber & foto: Camora Arts

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PECAH RAHSIA - RITA AKUI BEKAS SUAMI DATANG RUMAH & TIDUR DENGAN ANAK-ANAK SEMINGGU

Pelakon Rita Rudaini, 45, dan bekas suaminya, Aidil Zafuan, 34, sehingga masih belum menemui titik noktah berhubung kemelut yang melanda antara mereka berdua.

Terkini, Rita dilihat telah mendedahkan satu rahsia dimana Aidil pernah datang ke rumah dan tidur dengan anak-anak, Airit Rayyan Rizqin dan Airit Qaqa Arjuna selama seminggu.

Difahamkan, kejadian tersebut terjadi sebelum Aidil mendirikan rumah tangga dengan Zarema Zainal. Malah, Rita berkata yang dia turut memasak untuk Aidil dn anak-anak makan bersama.

Tegas Rita atau nama penuhnya Rita Rudaini Mokhtar, dia terpaksa membuka rahsia kerana sudah banyak fitnah yang tersebar.

"Siap masak bagi ayah dan anak-anak makan bersama-sama. Jadi apa lagi? Haishh sebenarnya tak mau cerita sebab ini rahsia saya dan Aidil. Tapi banyak pula pihak sana tabur fitnah kan. Jadi inilah kisah," kata Rita menerusi ruangan komen di laman Instagram (IG).

Klik untuk gambar besar

Dalam pada itu, pelakon filem 'Mami Jarum' ini berharap agar pihak berkaitan tidak melenting kerana dia berkongsikan cerita sebenar. Dalam masa sama, dia turut memohon agar tidak lagi mengganggu kehidupannya bersama anak-anak.

"Jangan marah na. Ini adalah kisah benar, tak baik mohong (tipu). Dosa.. Bila dah ada yang mengungkit, jadi makanya kami nak habaq (bagitahu) lah perkara sebenar. Jangan dok kata kami yang dok hingaq (bising). Jangan dok kacau la kalau dah rasa bahagia dengan plan korang.

"Ke masih tak puas hati tengok saya masih elok hidup besarkan malaikat kecil saya? Insya-Allah. Allah tak pernah tinggalkan kami. Saya percaya, Allah akan lindungi orang yang benar dan teraniaya. Bahagia lah dengan cara sendiri. Masing-masing ada bahagian yang Allah dah janji. Jangan cuit, kalau tak mau terpelanting," tulisnya lagi.

Terdahulu, Aidil mengeluarkan kenyataan mengenai kekesalannya difitnah dan dimaki sehingga menyebabkan dia tampil bersuara mempertahankan diri. Tidak hanya mendiamkan diri, Rita menegaskan dia tidak pernah mengeluarkan kenyataan seperti yang didakwa bekas suami, iaitu mengenai pemberian nafkah kepada anak-anak.

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - MAJLIS AQIQAH ANAK KEDUA IRMA HASMIE

Meriah sungguh majlis Aqiqah dan kesyukuran yang berlangsung kelmarin di kediaman ibu bapa Redza Syah Azmeer, iaitu suami kepada Irma Hasmie, di Bandar Baru Ampang, Selangor.

Untuk info, majlis tersebut turut dihadiri oleh keluarga terdekat Redza dan Irma termasuk pihak media. Gambar menarik ini telah dirakamkan oleh Camora Arts.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"HAIRAN KAMI CUMA KE HOSPITAL..." - ANAK 2 BULAN NAZRIEF POSITIF, TANGGUH BERKHATAN

Pelakon Nazrief Nazri dan isteri, Aziatul Aqma yang baru sahaja menimang cahaya mata sulung, telah diuji apabila menerima khabar duka mengenai anak mereka yang disahkan positif COVID-19. Terkejut menerima keputusan tersebut, Nazrief, 30, memberitahu dia sendiri tidak mengetahui punca bayi lelakinya yang baru berusia dua bulan itu dijangkiti wabak berkenaan.

Dalam pada itu, pelakon drama 'Bidadari Salju' ini memaklumkan anaknya yang digelar 'baby Noah' itu hanya mengalami simptom ringan dan berada dalam keadaan baik, manakala dia dan isteri pula disahkan negatif virus berkenaan.

"Memang kita orang tak pernah bawa Noah keluar pergi mana-mana, hanya dalam kawasan rumah sahaja... lebih-lebih lagi saya dengan isteri memang menjaga prosedur operasi standard (SOP). Baby pun tak pernah jumpa sesiapa kecuali staf hospital semasa buat check up (pemeriksaan) dan semasa berpantang dahulu sahaja.

"Saya bukan nak menuduh atau menyalahkan sesiapa... tetapi baby kami memang tak jumpa orang, hairan juga sebab kami hanya ke hospital sahaja," demikianlah kata Nazrief yang berasa hairan bagaimana puteranya itu dijangkiti.

Sementara itu, Nazrief menasihati ibu bapa supaya peka dengan keadaan sekeliling terutamanya ketika berada di kawasan berisiko tinggi. Malah, dia menyarankan agar ibu bapa menguruskan sendiri bayi mereka semasa mendapatkan pemeriksaan di hospital atau klinik.

Klik untuk gambar besar

"Nasihat saya kalau bawa baby pergi check up jangan bagi orang lain atau jururawat sesuka hati sentuh. Kalau nak timbang berat anak ke baik awak pegang sendiri.

"Sebab kita pun tak tahu jika mereka ada pegang orang lain sebelum itu... lebih baik kita sendiri uruskan baby. Lagi satu jangan semudah itu bagi sesiapa pegang bayi kita," jelasnya lagi.

Menurut Aqma, pada awalnya, dia dan suami hadir ke hospital untuk menjalankan proses berkhatan untuk anaknya namun, prosedur tersebut terpaksa ditangguhkan akibat jangkitan wabak berkenaan. Bagaimanapun, Aqma yang juga merupakan usahawan memaklumkan dia dan suami negatif wabak tersebut.

"Suppose to do circumcision today for Noah buat sadly my Noah disahkan positif Covid-19. Qema dan husband negative. Noah kuat sangat. Buat PCR semalam tak menangis langsung sampai doktor pun pelik and noah takde simptom just berkahak sikit je. And still my Noah tak meragam or menangis. Mommy je yang menangis bila dapat tahu," tulisnya.

Dalam pada itu, Aqma turut menegur beberapa individu yang didakwa tidak menitik beratkan mengenai soal prosedur operasi standard yang telah ditetapkan.

"Doakan Noah cepat sihat ye Aunty. Lepas tu nak pesan, nurse kalau jalankan tugas, please follow SOP. Saya faham nurse geram dengan Noah tapi situation sekarang bukan masa untuk geram dan gomol baby sesuka hati.

"Tak cukup dalam bilik, dekat counter nak bayar bills pun nurse datang pegang-pegang Noah. Nasib mommy cepat-cepat buat muka 'bitchy' time tu. Rasa nak ikat nurse dekat pokok ada kerengga je sekarang ni," luahnya lagi yang turut memohon jasa baik semua untuk sama-sama mendoakan agar anaknya itu lekas sembuh.

Untuk makluman, Nazrief, 29, dan Aziatul Aqma berkahwin pada 15 November 2019 di The Seavoy House, Titiwangsa, Kuala Lumpur. Pasangan ini menimang cahaya mata sulung mereka pada 19 Julai lalu di sebuah pusat perubatan di Putrajaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA TIDAK TERFIKIR GANTIKAN TEMPAT ARWAH SITI SARAH - SHUIB TAK KISAH TUMPANG KASIH ANAK-ANAKNYA

"Kasih sayang untuk anak-anak tidak kita tidak boleh nilai dengan angka. Apa lagi bagi mereka yang sudah tiada ibu. Saya sayangkan mereka semua. Malah saya anggap macam anak sendiri dan boleh menyayangi mereka begitu. Mereka rapat dengan saya dan kami telah lama kenal.

"Saya sendiri dapat rasakan sentuhan ikhlas mereka sayangkan saya apabila bertemu. Matin berlari mendapatkan saya ketika sesi perjumpaan tersebut," ujar usahawan Datuk Seri Vida.

Baru-baru ini, video yang dimuat naik oleh Vida meluangkan masa makan malam bersama pelawak Shuib dan tiga orang anaknya menjadi bualan dan kecaman netizen. Di sebalik kegembiraan mereka bersama, ada dalam kalangan netizen kurang senang dengan kenyataan Vida yang mengatakan dia menumpang kasih dengan anak-anak Shuib sedangkan dia sendiri mempunyai cahaya mata.

Menjawab tuduhan netizen, kata Vida atau nama sebenarnya Hasmiza Othman, 51, dia sudah lama mengenali tiga orang anak Shuib iaitu Uwais Alqarni, Dzahira Talita Zahra dan Ariq Matin. Hubungan mereka juga sangat rapat sebelum ini dan perjumpaan tersebut bagaikan sesi melepas rindu kerana sudah lama tidak bertemu.

Klik untuk gambar besar

Menerusi ruangan komen pada video yang dimuat naik oleh Vida itu, ada juga netizen mahu menjodohkan dirinya dengan Shuib. Bagaimanapun, Vida akui dia tidak pernah terfikir untuk menggantikan tempat Allahyarham Siti Sarah yang meninggal dunia pada Ogos tahun lalu, malah mendoakan Shuib kembali bertemu jodoh dengan wanita yang jauh lebih baik.

"Hubungan saya dan Shuib tidaklah sejauh itu sehingga mahu berkahwin. Saya rapat dengan arwah Sarah dan tidak terfikir untuk gantikan tempatnya. Saya hanya curahkan kasih sayang kepada anak-anak mereka dan berdoa semoga Shuib jumpa wanita yang lebih baik kerana saya tidak sesuai untuk dia," jelasnya.

Sementara itu, Shuib tidak kisah jika Vida ingin menumpang kasih dengan anak-anaknya. Menurut Shuib, dia tidak mempunyai masalah dengan kenyataan yang dikeluarkan oleh Vida dan dalam masa yang sama, turut menghormati pendapat netizen mengenai hal berkenaan tersebut.

"Berkenaan dengan kenyataan Datuk Seri Vida tempoh hari, saya sebenarnya tidak kisah. Bagi saya, selagi ia tidak menyentuh hal-hal yang boleh menyakitkan hati atau sensitiviti mana-mana pihak, saya okey sahaja.

"Saya anggap ungkapan ingin menumpang kasih anak-anak Shuib itu sebagai ungkapan general sahaja. Saya tiada masalah dengan ungkapan berkenaan. Mungkin netizen berasa tidak selesa, tetapi saya okey sahaja. Sebab saya kenal dia," katanya.

Menurut Shuib atau nama sebenarnya Shahmira Muhamad, dia juga tidak menghalang jika ada pihak yang ingin berkongsi kasih sayang dengan anak-anaknya.

"Jujurnya, saya tak halang jika ada orang ingin berikan kasih sayang pada anak-anak… nak luangkan masa dengan mereka pun saya tak kisah, lebih-lebih lagi dengan orang yang saya kenal," katanya.

Dalam pada itu, Shuib turut berkongsi bahawa hubungan Vida dengan arwah isterinya suatu ketika dahulu agak rapat. Katanya, selepas pemergian isteri tercinta, arwah Siti Sarah, hal-hal berkaitan bisnes yang masih belum selesai diuruskan oleh mak mentuanya iaitu Mak De.

"Perjumpaan saya dengan Datuk Seri Vida tempoh hari berlaku di sebuah restoran ketika makan malam. Pada waktu siang, Datuk Seri Vida sudah bertemu dengan anak-anak saya, tetapi pada sebelah malam, dia hadir sekali untuk sesi makan malam tersebut.

"Memang buat masa ini urusan berkaitan bisnes yang dahulunya di kelolakan oleh arwah isteri saya diuruskan oleh Mak De. Jadi pertemuan itu kebetulan sahaja," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA ADIB & UMMI - SITI NURHALIZA TAK HALANG

Tiada sebab untuk Datuk Siti Nurhaliza menghalang anak tirinya, Adib Khalid berkawan rapat atau bercinta sekalipun dengan aktres Ummi Nazeera. Demikian dinyatakan oleh Siti kerana dia tahu bahawa Adib dan Ummi sebenarnya adalah kenalan lama dan sama-sama pernah menuntut di sebuah universiti di Melbourne, Australia.

Artikel terdahulu:

TAMAT PENGAJIAN - AKHIRNYA UMMI NAZEERA PULANG KE MALAYSIA
GOSIP - DAVID TEO AKUI ADIB KHALID 'NAK KENAL' NINA ISKANDAR

"Saya tahu mereka berkawan rapat semenjak belajar di Australia tetapi sekiranya mereka bercinta ia bukan satu masalah kerana masing-masing sudah besar dan boleh membuat keputusan sendiri," kata Siti pada media di Hotel Royale Chulan, Kuala Lumpur.

Klik gambar untuk size besar

Ulasan mengenai anak tirinya itu diluahkan berikutan kehadiran Adib bersama Ummi pada konsert amalnya iaitu 'Where The Heart Is' yang berlangsung di Plenary Hall, Pusat Konvensyen Kuala Lumur (KLCC) pada 7 dan 8 Februari lalu.

Kehadiran berdua itu telah menimbulkan cakap-cakap dan gosip yang Adib mula beralih arah kepada Ummi selepas digosip dengan pelakon Brunei baru-baru ini.

Terdahulu, Siti berkata, hubungannya dengan anak-anak tirinya akrab dan ada kalanya mereka turut berkongsi masalah dengannya.

"Adib pernah meminta pandangan saya apabila dia digosipkan bercinta dengan seorang artis baharu dari Brunei sebelum ini.

"Saya menjelaskan kepadanya bahawa gosip itu adalah lumrah biasa dalam kehidupan seorang selebriti dan jangan terlalu tertekan mengenainya," ujar Siti dipetik sebagai berkata kepada MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'ITU SELALU' - SINGLE TERBARU BEN UTOMO

Penyanyi rap yang semakin meningkat naik, Ben Utomo, sekali lagi muncul dengan single terbarunya, 'Itu Selalu'. Single ini menjadi yang pertama bagi Ben Utomo di bawah naungan Def Jam Indonesia.

Bagi yang mungkin tidak tahu, Def Jam adalah label hip hop terbesar di dunia, di bawah naungan Universal Music dengan fokus kepada genre muzik ‘vibrant‘ hip hop, rap dan R n' B. Def Jam telah meluaskan empayar mereka di Asia Tenggara termasuklah Indonesia. Ben Utomo adalah salah seorang artis solo di bawah naungan mereka.

Mengenai single 'Itu Selalu', Ben Utomo mengambil tema yang memang biasa dijadikan topik dalam kebanyakan lagu hip-hop atau rap, persaudaraan (brotherhood)!

"Single ini menceritakan kisah keluarga, kru, persahabatan, kesetiaan, dan kejayaan, di mana keluarga dan persahabatan serta kesetiaan selalu menjadi perkara yang paling penting," ujar Ben mengenai singlenya itu.

Klik untuk gambar besar

"Saya sangat gembira kerana ini dapat menjadi jambatan agar muzik saya dapat dinikmati oleh lebih ramai orang," tambahnya lagi tentang kerjasamanya dengan Def Jam.

Untuk mendengar buah tangan Ben yang terbaru ini, anda boleh memuat turun atau streaming single 'Itu Selalu' melalui aplikasi perkhidmatan muzik digital.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA KONGSI REAKSI ANAK JUMPA ADIK: "LAMANYA ABANG & KAKAK TUNGGU..."

"Day 1 Aisha Amaira. Memandangkan hari ni hari merdeka, sambil ibu sedang bertungku, ibu belanja satu video reaksi anak2 ibu kali pertama berjumpa dengan Aisha Amaira. Kenangan hari pertama, muka kakak dan abang excited jumpa adik Aisha.
"Lamanya abang dan kakak tunggu kehadiran baby girl ni. Lepas dua kali ibu keguguran, ibu dah hampir putus asa dah, tak berani nak mengandung pun ada. Tapi Alhamdulillah berkat kesabaran dan doa tak putus2 Alhamdulillah Allah ganti babygirl yang sihat dan sempurna, Alhamdulillah.

"Terima kasih adik EL @cameo.x belanja momen indah ni, kalau kami semua nak amik pakai phone memang tak dapat la momen2 ni, 😊 Siapa rasa nak rekod video momen2 indah, panggil lah EL ni. Harga dia pun berpatutan, video pun cantik 💜 ni review ikhlas tau, kami guna dia dari orang tak kenal dia lagi 😃

Klik untuk gambar besar

"Lepas ni dia dah famous harap tak lupa diri kannn 😉 ❤💙💜💖 #instaikhlas," demikianlah tulis pelakon Fasha Sandha yang memuat naik sebuah video reaksi anak-anaknya, Putra Rayfal dan Puteri Raysha Jemyma sewaktu pertama kali bertemu adik perempuan mereka, Aisha Amaira sememangnya sangat menyentuh hati.

Video itu jelas menunjukkan Rayfal dan Jemyma begitu teruja sebaik sahaja melihat Aisha berada dipangkuan ibunya. Sepanjang berjalan menuju kea rah Fasha, Rayfal dan Jemyma tersenyum sebelum mencium adik kesayangan mereka selepas bertemu dengannya.

Untuk makluman, Aisha Amaira merupakan cahaya mata pertama Aidil dan Fasha selepas mendirikan rumah tangga pada 30 Mac 2019. Fasha sebelum ini pernah mendirikan rumah tangga bersama ahli perniagaan, Rizal Ashram Ramli namun bercerai pada 2006. Hasil perkahwinan pertamanya, Fasha dikurniakan dengan dua orang cahaya mata, Putra Rayfal dan Puteri Raysha Jemyma.

www.myartis.com / Sumber & foto: Astro Gempak & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF WAN: "SEPONDAN PUN, SAYA JUGA YANG HARUMKAN NAMA NEGARA"

"Sibuk di luar sana orang asyik nak mengaib kan saya yg mengata kan saya ni Pondan dan Bapok Tua! Dari zaman kanak 2 lagi saya dah lali dan masak dengan label ini. Sampai dah kawin, beranak pinak sehingga bercucu pun saya masih di Pondan kan!

"So I have hired an instructor nak keras kan mana yang lembek hari ini! Lepas tu mana orang yg masih lagi tak puas hati dengan kepondanan saya ini boleh la kasi hantar bini atau adik mereka semua for me to kasi test satu round mau tengok Pondan ke tidak Chef Wan ini!

"Kau semua nak sangat mai aku kasi kan! Sejak bila depa nampak i main jubok bapak mereka pun? Sepondan saya ni pun saya juga yang mengharum kan nama negara sekian lamanya.

"Berkorban untuk seisi keluarga dan masyarakat selama ini yang mana some of them yang menghina dan mengutuk saya pun tak mungkin melakukan apa yg saya sudah usaha kan selama hidup saya ini," tulis Cef selebriti terkemuka Malaysia, Cef Wan yang mengakui sudah lali dan masak dengan perkataan itu kerana sejak kecil lagi beliau digelar dengan nama sedemikian.

Klik untuk gambar besar

Menerusi perkongsian di laman Instagram, Chef Wan atau nama sebenarnya Datuk Redzuawan Ismail atau lebih dikenali memberitahu orang ramai masih menggelarnya pondan walaupun beliau sudah berkahwin, mempunyai anak dan kini sudah bercucu.

Biarpun ramai yang menghinanya, namun beliau berbangga kerana telah mengharumkan nama Malaysia di mata dunia. Dalam pada itu, beliau berkata netizen yang mengutuknya tidak sepatutnya mengaibkannya sebegitu. Ujarnya lagi, netizen yang menghinanya perlu cermin diri mereka terlebih dahulu.

"These people should be ashamed of themselves and pergi la suluh cermin masing2 pun yang ada hidup mereka cuma kais pagi makan pagi dan kais petang makan petang!

"Rezeki mereka Allah sempit kan kerja hati mereka yg hitam suka mengaib dan melakukan penganiayaan dan kezaliman keatas manusia yang lain!

"Itu pun masa ada yang tak boleh melihat kesilapan masing2 yang di jatuhkan Allah kelembah penuh penghinaan. And they need to preach me?

"Please la kan CW is not those Rats from the gutters that loved to dwell on those garbarge pun! They think by insulting me they will get the ugly side of me unfortunately they were dead wrong!

"I can be still cool about it and even make fun of them balik all this disgusting idiots out there!
What say u?," katanya lagi.

Terdahulu, Che Wan dikatakan mengeluarkan kenyataan mahu menampar DS Najib. Bagaimanapun, Chef Wan telah pun membuat permohonan maaf terhadap bekas Perdana Menteri itu dan mengakui kenyataan itu dibuat dalam keadaan marah.

www.myartis.com / Sumber: Rotikaya & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA EINA BAWA SUAMI NAIK HELIKOPTER SEMPENA HARI LAHIR KE-41

Sempena hari lahir suami, Datuk Paduka Kaiser Gurmeet Harden yang ke-41, pelakon Datin Paduka Eina Azman telah membawa bapa kepada anak kembarnya itu bersiar-siar melewati ruang udara Kuala Lumpur dengan menaiki sebuah helikopter semalam. Ia merupakan kejutan yang dibuat Eina bagi meraikan sambutan ulang tahun kelahiran suaminya, Datuk Paduka Kaiser Gurmeet Harden yang ke-41.

Pelakon drama 'Rahsia Hati Perempuan' itu berkongsi hal tersebut menerusi beberapa potong video yang dimuat naik di Instagram Story miliknya. Eina yang cuba membuat kejutan tersebut bertindak menutup mata suaminya terlebih dulu sebelum tiba ke lokasi bagi menaiki helikopter.

Pelakon filem 'Ratu The Movie' itu turut membawa anak kembarnya, Karl Kareef dan Arianna Aubrey, yang berusia empat tahun bersama-sama menaiki helikopter. Kesemua mereka mengenakan busana sedondon berwarna putih.

Klik untuk gambar besar

"Selamat Hari Jadi kepada suami tercinta, @datopadukakaiser. Awak adalah segala-galanya buat saya.  Saya sangat bersyukur memiliki awak sebagai seorang suami untuk selama-lamanya. Saya sayang awak," tulis Eina menerusi satu entri berasingan di Instagram.

Untuk makluman, Eina atau nama sebenarnya Ainur Syakina Azman, 25, mendirikan rumah tangga dengan ahli perniagaan tersebut pada 31 Ogos 2014. Hasil perkongsian hidup, mereka kemudian dikurniakan sepasang anak kembar, Karl Kareed dan Arianna Aubrey pada 19 Februari 2016.

www.myartis.com / Sumber & foto: Astro Gempak & Instagram Eina Azman & @skyriderkl

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI DEDAH KANDUNGAN PERTAMANYA KEMBAR SEBELUM SATU GUGUR

"Saya nak kongsi pengalaman saya sendiri... Sewaktu saya mengandung anak yang pertama, saya sebenarnya mengandung anak kembar. Bila saya buat pemeriksaan dan kemudian saya diberitahu oleh doktor yang seorang anak sudah tiada 'heart beat'. Saya bersyukur yang saya dapat melahirkan Yahaira Leanne, tapi saya nak tahu, kenapa boleh berlaku? Sebab saya tanya, what does it mean?

"Adakah ia bermaksud yang ada prosedur yang perlu dilakukan?" demikian luah pelakon Lisa Surihani yang memberitahu cerita yang tidak pernah didedahkan kepada umum sebelum ini dimana kandungan pertamanya sebenarnya anak kembar namun salah satunya telah keguguran.

Baru-baru ini, Lisa berkongsi perkara tersebut menerusi satu program yang membincangkan topik mengenai "Punca dan Tips Tangani Keguguran". Diruangan komen, ada beberap netizen turut berkongsikan pengalaman mereka berhadapan dengan keguguran. Lisa dan Yusry mendirikan rumah tangga pada tahun 2012 dan dikurniakan sepasang cahaya mata Yahaira Leanne,4 dan Yusof Leonne, 2.

Klik untuk gambar besar

www.myartis.com / Sumber & foto: Rotikaya & Instagram Mingguan Wanita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS JAM RM17,000, BEG RM20,000... KINI STROLLER BABY JIHAN PULA RM12,000

Dah reda kes jam tangan Ruhaihies berharga RM17,000 dan beg tangan Ummi Nazeera berharga RM20,000... terkini

kecoh pula mengenai stroller pereka 'Jeremy Scott' baby Jihan Muse yang berharga RM12,000.

Wow... mewah juga artis kita kan? Yalah... sapa tak sayang anak.

Jom tengok!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIANA ROSLI: "TAK ADA APA, MUNGKIN GERTAK JE... JANGANLAH JATUHKAN MELAYU"

Susulan kontroversi tarian separuh bogel di persandingan anak lelaki pelakon veteren terkenal, Normah Damanhuri iaitu aktor dan model Ahya Rosli dan pasangan, Shahirah Sanusi, ada netizen melancarkan kempen 'Boikot Keluarga Damanhuri'.

Menyedari pelancaran kempen boikot tersebut termasuk produknya, Liana Rosli berharap perkara itu tidak berlarutan kerana apa yang berlaku diluar kawalan dan tidak menyangka kontroversi berkenaan menjadi isu hangat netizen.

Dalam masa sama, Liana turut meminta agar netizen diluar sana tidak memboikot produknya kerana itu adalah sumber rezekinya untuk membesarkan anak-anak.

"Gara-gara tarian penari separuh bogel itu, ada yang nak lancarkan boikot terhadap produk jamu saya, tapi macam tak ada apa-apa pun. Saya rasa mungkin mereka hanya gertak sahaja kerana kasihan dekat saya.

Klik untuk gambar besar

"Itulah sumber rezeki kami, dengan duit itulah saya nak besarkan anak-anak. Janganlah boikot-boikot. Kita sama-sama Melayu janganlah jatuhkan Melayu. Tenang, kita sama-sama cari makan," katanya.

Lebih dikenali sebagai Kak KM, pengasas produk jamu itu juga turut meminta agar netizen berhenti mengecam ibunya kerana bimbang ibunya akan jatuh sakit kerana tertekan.

"Cukuplah mengecam mama, kasihan dekat dia. Saya tak kisah tentang diri saya, cuma fikirkan tentang mama yang sudah tua, apabila benda viral maccam ni dia terkejut. Saya tak sanggup tengok dia bersedih, saya takut kalau dia jatuh sakit kerana tertekan.

"Janganlah kecam mama lagi. Saya dengan ikhlas hati memohon maaf kepada sesiapa yang terasa, percayalah ia berlaku tanpa niat dan tak sangka viral sampai macam itu," jelasnya.

Pada Isnin lalu, Normah tampil memohon maaf diatas insiden tarian bogel di majlis persandingan anak lelakinya, pelakon dan model Ahya Rosli dan pasangan, Shahirah Sanusi.

Jelasnya, tarian itu sepatutnya tarian berunsur traditional dan tidak menyangka lelaki menyerupai wanita muncul berpakaian separuh bogel dan membuat tarian lucah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULANYA DILEMA - AZRI TERPAKSA TIPU ELLIE ISU CUCUK, DEMI MENJAGA PERIUK NASI KELUARGA

"Memang benar, saya sudah lengkap dua dos vaksin. Suntikan pertama pada 27 Julai dan keduanya pada 16 Ogos lalu. Saya risau akan keselamatan dan kesihatan diri serta keluarga saya, apabila kerajaan menetapkan syarat wajib perlu lengkap dua vaksin untuk terbabit dengan penggambaran, saya menjadi semakin risau.

"Mujurlah nama saya dipanggil untuk temujanji vaksin di MySejahtera. Itu pun saya daftar diam-diam tanpa pengetahuan
Ellie. Selepas sebulan lengkap vaksin Alhamdulillah, tiada apa-apa kesan sampingan, cuma saya demam dua hari selepas vaksin dos kedua.

"Dia (Ellie) tak tahu pun saya ada temujanji vaksin, saya tipu dia saya kata nak ke bengkel kereta. Selepas bincang dengan anak saya, Nur Anis Mastura, dia sendiri temankan saya ke klinik di AU5. Memang saya berdepan dilema macam manalah nak cerita kepada Ellie sebab risau reaksinya nanti.

"Sampailah ke temujanji kedua pun saya terpaksa berbohong sekali lagi pada Ellie, mahu ke bengkel kereta. Mujurlah proses suntikan itu sekejap saja," demikianlah jelas pelakon Azri Iskandar yang mengesahkan dirinya sudah lengkap menerima dua dos vaksin jenis Pfizer pada 16 Ogos lalu.

Jelas Azri, 53, pada mulanya dia berdepan dilema untuk mendapatkan suntikan vaksin namun perlu melakukannya demi menjaga periuk nasi keluarga. Cerita Azri, dia terpaksa merahsiakan temujanji suntikan vaksin pertama dan keduanya daripada pengetahuan Ellie kerana risaukan reaksinya.

Klik untuk gambar besar

Bagaimanapun, Azri terpaksa menceritakan perkara sebenar apabila mendapat tawaran berlakon bersama beberapa rumah produksi baru-baru ini. Reaksi Ellie kata Azri; "You ni pun tak sabar-sabar, tunggulah dulu. Kajian masih baru." Tegas Azri, biarpun tidak sependapat mengenai penerimaan vaksin, rumah tangga mereka masih harmoni.

Ditanya pula mengenai reaksi anak-anaknya jawab Azri mereka menerima pendiriannya selaku ketua keluarga untuk mencari rezeki berbekalkan dunia seni. Pada masa sama, Azri bersyukur anak ketiganya daripada perkahwinan terdahulu, Nur Anis juga telah lengkap dos kedua vaksin jenis AstraZeneca.

"Semakin lama hutang semakin bertambah, nanti datang pula penyakit lain disebabkan terlampau stress. Mujur, anak-anak saya semuanya memahami situasi dan tahu saya perlu bekerja dengan syarat lengkap divaksin. Saya harap suatu masa nanti, anak-anak saya pun semuanya akan ambil vaksin apabila mereka sudah cukup yakin. Begitu juga Ellie," ujarnya.

Sebelum ini, Ellie pernah menemani dua anaknya, Azrell Omar, 17, dan Nur Azreen, 12, membuat laporan polis atas alasan mahu mempertahankan hak mereka menolak vaksin COVID-19 yang mahu dilaksanakan kerajaan terhadapelajar sekolah. Ellie juga baru-baru ini memberitahu dia akur dengan tindakan Azri yang mendapatkan suntikan vaksin senyap-senyap.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BABY NISHKA BEREHAT LA DI SYURGA" - MAWAR KARIM

"Al- Fatihah...Inna Lillahi wa inna ilayhi raji'un... Baby Nishka berehat la di Syurga menanti awak di sana. Setelah berjuang bertarung nyawa. Allah lebih sayang kan baby Nishka. Ibu bapa baby Nishka akan tunggu di syurga ya anak... Kami sayang baby Nishka. Mari kita sedekah Al Fatihah n doa kan baby Nishka @kheriykhairiah_nishkaofficial -

"(Menerima panggilan dari ibu baby Nishka mengatakan baby Nishka dah pergi tinggal dunia) - (Sejujurnya memang tidak mampu utk sy melihat anak syurga ni tabah bertarung nyawa)," tulis usahawan Mawar Karim sebentar tadi yang berkongsi perkhabaran duka dengan memaklumkan adik Kyfa Nishka Al-Kaustsar Mohd Farham atau sinonim dipanggil Baby Nishka telah meninggal dunia.

Menerusi laman Instagram Mawar, berita tersebut disahkan sendiri ibunya, Khairiah Kamarudin. Sebelum ini, bayi berusia empat bulan ini disahkan tenat selepas kanser di kepalanya semakin membesar dari 41 sentimeter kepada 44 sentimeter. Malah, usahawan tudung yang juga ibu tunggal berabak satu itu sebelum ini pernah ke Kelantan bagi melihat keadaan terkini bayi berkenaan.

Klik untuk gambar besar

www.myartis.com / Sumber & foto: Media Hiburan & Instagram Mawar Karim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUBHANALLAH... PERMAISURI SANGAT MERENDAH DIRI" - AZNIL MENGGIGIL, MENANGIS TUNKU AZIZAH MINTA TELEFON

"Subhanallah... itu adalah permaisuri ya, bagaimana merendah dirinya seorang permaisuri, sedangkan kita rakyat biasa rasa diri kita sangat tinggi. Ini seorang permaisuri merendah diri... ini air mata keinsafan sebenarnya, syukur Subhanallah!

"Ya Allah kau menganugerahkan seorang permaisuri berhati waja dan berjiwa rakyat. Ampun tuanku patik menjunjung kasih," demikian kata pengacara terkenal, Datuk Aznil Hj Nawawi yang terharu dan menitiskan air mata apabila dapat berhubung secara peribadi dengan Raja Permaisuri Agong Tunku Hajah Azizah Aminah Maimunah Iskandariah menerusi panggilan telefon, baru-baru ini.

Menurut Aznil atau lebih mesra disapa Paknil, dia mengagumi sikap merendah diri yang ditunjukkan oleh Tunku Azizah sepanjang perbualan mereka itu. Paknil berkongsi momen cukup bermakna itu menerusi laman Facebook miliknya, baru-baru ini. Bekas pengacara program realiti Akademi Fantasia ini memaklumkan tujuannya menghubungi Tunku Azizah bagi mendapat perkenan projek lagu baharu mengenai buli siber.

Klik untuk gambar besar

Paknil berkata dia sudah menghantar surat rasmi ke istana dan mengirim mesej peribadi kepada baginda di laman sosial, namun Tunku Azizah memberikan nombor peribadi untuk dihubungi: "Paknil ada mesej Tunku Permaisuri tapi minta ampun sebab cara Paknil macam tak betul mesej sahaja, sebelum ini pernah mesej tapi fasal makanan.

"Sebabkan ada tugas, jadi Paknil hantar surat kepada istana tapi takut Tunku terperanjat dan tanya kenapa tak beritahu dulu, jadi Paknil mesej dan selepas itu Tunku minta call. Menggigil Paknil apabila Tunku Permaisuri minta telefon terus. Sangat berdebar!," ujarnya.

Video yang dikongsi Paknil itu menerima lebih 40,000 tontonan di laman Facebook. Rata-rata pengikut memuji sikap merendah diri Tunku Azizah seperti didengari dalam rakaman perbualan tersebut.

www.myartis.com / Sumber & foto: mStar & Instagram Datuk Aznil Hj Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - FARHAN AF4 SELAMAT BERTUNANG

Akhirnya bekas peserta Akademi Fantasia (AF4) Farhan Azizan, 28, dan Ahmad Rashdan Suhaimi, 28, selamat bertunang kira-kira pukul 3.30 petang di Cafe Flora, AmWalk, Jalan Ampang, Kuala Lumpur semalam dan bakal melangsungkan pernikahan pada awal tahun depan.

"Buat masa ini, kedua-dua belah pihak keluarga telah bersetuju untuk melangsungkan pernikahan kami pada tahun hadapan, tetapi belum memilih tarikh yang sesuai.

Saat jari Farhan disarungkan cincin tunang
Klik untuk imej besar...

"Majlis resepsi pula akan diadakan di dua tempat iaitu di rumah Rashdan di Kuantan dan Kuala Lumpur pula di pihak saya," ujar Farhan dipetik sebagai berkata.

Untuk info, majlis pertunangan itu hanya dihadiri oleh keluarga rapat kedua-dua belah pihak. Ibu kepada Rashdan, Faridah Hussin, telah menyarungkan cincin ke jari manis Farhan selepas kedua-dua belah keluarga mengadakan perbincangan.

Lima dulang hantaran yang terdiri daripada kek cawan, buah anggur, bunga rampai, cincin pertunangan bersama wang pembuka hantaran, dan sirih junjung telah di bawa oleh pihak lelaki. Sementara ia telah dibalas dengan  tujuh dulang hantaran oleh pihak perempuan seperti dua naskah Al-Quran, sejadah, coklat, kek cawan, kek, buah-buahan dan Sirih Junjung.

Gambar tunang Farhan...


SULIZA PERCAYA ISMAIL BUKAN SEPERTI DIGAMBARKAN

"Saya tidak mahu melatah dan menganggap ia sebagai dugaan buat Ismail. Saya hanya berharap agar dia lebih berhati-hati dalam setiap langkahnya pada masa akan datang," ujar ibu kepada penyanyi Ismail Izzani, 18, iaitu Datin Suliza Salam yang juga penyanyi era 1980an.

Suliza menganggap kontroversi penyebaran foto anaknya, Ismail Izzani dengan aktres Zarina Anjoulie adalah dugaan yang perlu dihadapi oleh seseorang artis.

Suliza berkata, sebagai ibu dia percaya anaknya, penyanyi lagu 'Luar Biasa' itu bukan seperti yang digambarkan pihak tertentu.

Dalam pada itu, Suliza turut menginggatkan artis-artis muda lain agar lebih menjaga batasan dan tanggungjawab mereka kepada masyarakat.

Klik untuk gambar besar

Katanya, tugas sebagai seorang selebriti sepatutnya menjadi contoh yang baik kepada masyarakat sekeliling khususnya peminat mereka.

"Beringat kerana apa-apa pun kita tetap orang Melayu dan ada batasan dan tanggungjawab kepada agama dan masyarakat.

"Saya bercakap peringatan untuk anak saya dan artis-artis muda yang lain juga. Mereka sepatutnya jadi contoh kepada masyarakat," katanya.

Tambahnya lagi, menjadi popular bukan lesen untuk berbuat sesuka hati. Dalam pada itu, Suliza juga berharap, masyarakat tidak mudah menilai sesuatu perkara yang tidak pasti.

"Bagi saya Ismail tidak perlukan kontroversi sebagai publisiti dirinya. Saya percaya masyarakat lebih pandai menilai yang mana betul atau tidak," tuturnya.

Sementara itu, Suliza mahu Ismail memberi fokus terhadap kerjaya nyanyiannya apatah lagi dia bakal melancarkan single terbaharu berjudul Bidadari.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIAGAAN TUDUNG ARWAH SITI SARAH - IBU TIRI AMBIL TANGGUNGJAWAB URUSKAN

"Walaupun arwah sudah tiada, tapi dia buat saya jadi kuat dan tak boleh duduk diam. Saya perlu jaga perniagaan yang arwah bangunkan selama ini. Saya tak boleh biarkan kakitangan kesayangannya terabai. Insya-Allah saya mampu dan boleh hadapi semua ini. Saya nak perniagaan itu terbang tinggi sebab itu impian arwah semasa dia hidup.

"Setiap hari ada saja benda dia nak buat untuk perbaiki kalau tak berpuas hati dengan kualiti produk. Buat semua doakan saya dapat mengalas tanggungjawab menjaga perniagaan ini dengan baik," kata ibu tiri arwah Siti Sarah, Siti Fatimah Suberi yang memaklumkan yang dia kini menggalas tanggungjawab menguruskan perniagaan tudung milik penyanyi itu.

Fatimah berkata dia perlu kuat untuk membangunkan perniagaan yang diusahakan bersama Allaharyham sebelum ini. Sudah dua bulan pemergian Siti Sarah, Fatimah berkata rasa rindu terhadap Sarah tidak pernah luntur, malah setiap kali ke pejabat pasti akan merenung gambar arwah.

"Cepat betul masa berjalan. Kalau kira-kira sudah dua bulan Sarah pergi tinggalkan kita semua. Rindu usah cakaplah. Rasanya setiap hari masuk pejabat mesti tenung gambar Sarah. Saya tak boleh biarkan kakitangan kesayangannya terabai. Insya-Allah saya mampu dan boleh hadapi semua ini. Saya nak perniagaan itu terbang tinggi sebab itu impian arwah semasa dia hidup.

Klik untuk gambar besar

Setiap hari ada saja benda dia nak buat untuk perbaiki kalau tak berpuas hati dengan kualiti produk. Buat semua doakan saya dapat mengalas tanggungjawab menjaga perniagaan ini dengan. baik. Cepat betul masa berjalan. Kalau kira-kira sudah dua bulan Sarah pergi tinggalkan kita semua. Rindu usah cakaplah. Rasanya setiap hari masuk pejabat mesti tenung gambar Sarah," ujarnya.

Pada 9 Ogos lalu Siti Sarah menghembuskan nafas terakhir di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat Covid-19. Jenazahnya dikebumikan di Tanah Perkuburan Islam Kampung Sungai Pusu, Gombak, jam 1.20 tengah hari, pada hari sama.

Allahyarham meninggalkan suami yang juga pelakon dan pelawak popular, Shuib dan empat cahaya mata, Uwais Alqarni, 10, Dzahira Talita Zahra, 8, Ariq Matin, 6, dan Ayash Affan yang kini berusia dua bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEMANG KESIAN TAPI DEMI KESELAMATAN" - STACY ENGGAN AMBIL RISIKO, HANYA BENAR ANAK-ANAK BERMAIN DI RUMAH

"Kalau ikutkan memang kerajaan sudah membenarkan ibu bapa bawa anak keluar rumah tapi saya tak berani lagi nak bawa anak-anak lakukan aktiviti luar. Sebab mereka dalam golongan yang berisiko tinggi dijangkiti wabak Covid-19.

"Jadi, saya tidak mahu mengambil risiko itu. Memang kesian melihat mereka tak dapat keluar rumah. Tapi demi keselamatan, saya terpaksa juga biarkan mereka bermain di dalam rumah sahaja. Saya jadikan rumah tempat permainan mereka supaya tak ada rasa bosan," demikian kata penyanyi Stacy Anam.

Meskipun kerajaan sudah memberi kebenaran untuk membawa anak-anak kecil melakukan aktiviti luar namun Stacy enggan mengambil risiko memandangkan mereka berpontensi tinggi dijangkiti Covid-19. Menurut Stacy atau nama sebenarnya Ummu Syaikhah Stacy Anam, 30, dia hanya membenarkan dua orang anaknya iaitu Bella De Luna Valentina, 8 dan Eshaal yang kini berusia tiga tahun bermain di rumah sahaja.

Penyanyi lagu 'Aku Kau Dan Muzik' itu ditemui ketika sesi rakaman sebuah program realiti di Glenmarie, Shah Alam baru-baru ini. Stacy mendirikan rumah tangga dengan penyanyi Akim Ahmad pada 5 Februari 2016.

Klik untuk gambar besar

Pasangan ini dikurniakan seorang cahaya mata perempuan bernama Eshaal dan seorang anak angkat, Bella De Luna Valentina yang dijaga sejak kecil lagi. Dalam pada itu, Stacy mengakui dia berasa kekok untuk membuat persembahan menyanyi dan menari selepas lama berehat disebabkan Perintah Kawalan Pergerakan (PKP).

"Alhamdulillah... barulah saya rasa diri adalah Stacy sebab sebelum ini saya rasa macam mak orang duduk di rumah saja. Bukan bermula dari PKP tapi sejak awal tahun lagi saya jarang membuat persembahan.

"Walaupun masa duduk rumah itu, ada juga aktiviti seperti buat lagu dan berniaga tapi dalam masa yang sama saya dah lama sangat tak membuat persembahan pentas. Dah lama tak dapat nak menyanyi dan menari, jadi rutin itu dah hilang. Dari segi nak dapatkan langkah semula rasa janggal sikit," ujarnya.

www.myartis.com / Sumber & foto: mStar & Instagram Stacy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK GUNA TELEFON ELAK TEKANAN - BALQIS & IBU TINGGAL DI RUMAH PENERBIT BUKU

Pelakon cilik Puteri Balqis dan ibunya Norashikin Mohd Aziz sebelum ini mendapat perhatian serta menjadi topik hangat selepas kisah kesempitan hidup mereka muncul dalam rancangan 'Bersamamu'. Menerusi program tersebut, Balqis atau lebih mesra disapa Aqish yang mengalami masalah kesihatan terpaksa menjual buku puisinya di sekitar Kuala Lumpur bagi menampung hidup dia dan ibunya.

Sejak dari itu, timbul pelbagai spekulasi dan tuduhan yang dilemparkan terhadap keluarga kecil ini sehingga mereka anak beranak sedih dan merasakan tertekan. Difahamkan, Balgis dan ibunya, Norashikin Mohd Aziz kini tinggal di rumah penerbit buku puisi 'Poems of Puteri Balqis' iaitu Aini Marhana buat sementara waktu.

Aini ketika dihubungi berkata, perkara itu bagi memudahkan urusan penghantaran buku puisi yang sudah mendapat tempahan. Tambahnya, kehadiran pihak-pihak tertentu ke rumah mereka tanpa sebarang temujanji telah menjejaskan operasi proses urusniaga tersebut: "Mereka sekarang menetap di rumah saya buat sementara waktu bagi menguruskan urusan kerja penghantaran buku.

Klik untuk gambar besar

"Ramai pihak yang datang tidak buat temujanji dahulu sehingga kerja-kerja itu tertangguh dan pembeli buku marah kerana lewat. Lagi pula rumah mereka tingkat empat dan sukar untuk bawa buku turun naik," ujarnya kepada mStar.

Aini berkata, anak-beranak itu juga kini berada dalam tekanan dengan berita-berita yang menjadi tular di media sosial. Malah, buat masa ini Puteri Balqis juga tidak dibenarkan untuk menggunakan telefon bagi mengelakkan emosinya terganggu.

"Puteri Balqis sedang sedih dan tertekan dengan berita-berita yang tular mengenai dia dan ibunya. Banyak berita yang tak benar keluar dan kami tak benarkan Puteri Balqis menggunakan telefon untuk mengelakkan dia baca berita-berita itu," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - MAT DAN SELAMAT NIKAHI PRAMUGARI

Tahniah diucapkan buat personaliti televisyen berbangsa Inggeris yang fasih dengan loghat Terengganu iaitu Mat Dan atau nama Mohammad Kareef Daniel Abdullah, 28, yang telah selamat diijabkabulkan petang semalam dengan seorang wanita yang dirahsiakan identitinya.

Difahamkan, wanita pilihan Mat Dan itu berusia 20-an dan merupakan seorang pramugari.

Majlis akad nikah pasangan ini dilakukan secara tertutup selepas solat Asar di Bukit Chendering.

Klik untuk gambar besar

Sebelum berlangsung pernikahan, majlis pertunangan pasangan ini telah diadakan pada sebelah pagi. Dalam majlis tersebut, ibu Mat Dan menyarungkan cincin ke jari manis bakal menantunya.

Majlis akad nikah itu dihadiri oleh keluarga terdekat kedua-dua belah pihak termasuklah ibu-bapa Mak Dan yang datang dari Bristol England iaitu Kevin Tyler dan Nicol Tyler.

Hasrat Mat Dan untuk merahsiakan majlis pertunagannya itu gagal selepas gambar-gambarnya menjadi tular pada tengah hari iaitu beberapa jam selepas mengikat tali pertunangan.

Mat Dan fasih bercakap loghat Terengganu sejak berkunjung ke negeri itu pada tahun 2009 untuk bercuti. Mat Dan popular dalam rancangan travelog siaran Astro Prima iaitu 'Mat Dan Kaki Jalan'.

MAJLIS PERTUNANGAN MAT DAN & PASANGAN

Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GARA-GARA DISIASAT - BUBBLEBEE TAMATKAN USAHASAMA?

Usahasama antara rakan niaga akan diambilalih semula oleh syarikat produk air boba berasaskan madu lebah, Bubblebee Sdn Bhd menerusi satu kenyataan media semalam.

Bukan itu sahaja, malah mereka turut menamatkan usahasama dengan kesemua rakan usahasama yang menguruskan empat cawangannya tersebut iaitu Bubblebee Ampang, Bubblebee Senawang, Bubblebee Sentul dan Bubblebee Sungai Buloh.

Penamatan usahasama ini berkuatkuasa serta-merta dan kempat-empat cawangan tersebut juga akan ditutup untuk sementara waktu bagi melancarkan urusan pengambilalihan operasi oleh ibu pejabat Bubblebee.

Untuk info, baru-baru ini, pelawak dan ahli perniagaan, Shuib telah dipanggil oleh Suruhanjaya Pencegah Rasuah Malaysia (SPRM) bagi membantu siasatan berkaitan kes penggubahan wang haram.

Berikut merupakan kenyataan media berhubung perkara berkenaan;

BUBBLEBEE AMBIL ALIH OPERASI CAWANGAN USAHASAMA, TEKAD BANGUNKAN JENAMA

1. Bubblebee Sdn Bhd merupakan sebuah syarikat yang menghasilkan dan memasarkan produk air boba berasaskan madu lebah.

2. Ditubuhkan pada hujung tahun 2019, kami menghimpunkan beberapa usahawan yang pakar dalam bidang masing-masing terutamanya dalam industri minuman, penghasilan madu lebah, dan pemasaran. Ini termasuklah pasangan selebriti tanahair, Shuib Sepahtu dan Siti Sarah. Melalui daya kreatif dan kepakaran pemasaran mereka, Bubblebee kini bukan sahaja minuman, malah jenama perniagaan yang dikenali ramai yang menjadi igauan pengusaha untuk menjadi rakan kongsi atau francais.

Klik untuk gambar besar

3. Kami begitu terharu dengan sokongan rakyat Malaysia terhadap jenama minuman kami. Justeru kami berusaha meluaskan operasi agar lebih ramai yang berpeluang menikmati Bubblebee di samping membuka ruang perniagaan dan peluang pekerjaan kepada rakyat Malaysia.

4. Sehingga hari ini, kami mempunyai 17 cawangan di seluruh negara. 11 cawangan merupakan milik penuh Bubblebee manakala enam cawangan lagi dibuka secara usahasama.

5. Kami sedar, belakangan ini tular berita mengenai rakan usahasama kami yang disiasat oleh pihak berkuasa berkenaan kegiatan yang telah menjejaskan reputasi Bubblebee. Hal ini turut menyebabkan salah seorang ahli lembaga pengarah kami telah dipanggil bagi membantu siasatan.

6. Walaupun kami sendiri tidak pasti tentang kebersalahan rakan usahasama cawangan kami ini kerana kes ini masih dalam siasatan pihak berkuasa, tetapi yang jelas, siasatan ke atas rakan usahasama ini telah mendatangkan kesan negatif yang mampu menjejaskan reputasi perniagaan kami dengan teruk sekali.

7. Sehubungan dengan itu, kami mengambil keputusan untuk menamatkan usahasama dengan kesemua rakan usahasama yang menguruskan empat cawangan berikut: Bubblebee Ampang, Bubblebee Senawang, Bubblebee Sentul, dan Bubblebee Sungai Buloh.

8. Penamatan ini berkuatkuasa serta-merta.

9. Keempat-empat cawangan di atas juga akan ditutup untuk sementara waktu bagi melancarkan urusan pengambilalihan operasi oleh ibu pejabat Bubblebee.

10. Pembukaan semula keempat-empat cawangan ini akan diumumkan di platform komunikasi rasmi kami selepas proses pengambilalihan selesai.

11. Kami mengucapkan terima kasih dan selamat berjaya kepada semua rakan usahasama yang telah menyokong jenama minuman kami selama ini. Kami juga sedia memberi kerjasama kepada pihak berkuasa dalam semua urusan.

12. Sebagai sebuah syarikat, kami komited untuk terus membangunkan jenama minuman ini di peringkat tempatan dan antarabangsa. Sesungguhnya, sokongan semua pihak tidak akan kami persia. Semanis Bubblebee, manis lagi kegembiraan pada senyuman para pelanggan kami. In shaa Allah.

Sweet as your smile,

Dato’ Ismail bin Abdul Rahman

Ketua Pegawai Eksekutif Bubblebee Sdn Bhd

www.myartis.com / Sumber & foto: Harian Metro & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG: "TAK PAYAH LAH NAK PERSOALKAN... ANTARA AKU & TUHAN"

Menerusi satu muatnaik di laman Instagram, pengarah dan penerbit Michael Ang, 44, meluahkan rasa berang apabila terdapat individu yang menegurnya secara kasar mengenai tindakannya berkongsi gambar yang menampakkan bahagian auratnya.

"Tak payah lah nak persoalkan apa aku post, tak suka jangan follow, jangan tengok dan jangan komen. Sebab kalau kau seorang Islam yang baik, kau tak akan buat atau tulis apa yang kau cakap! Ini kehidupan aku, keimanan aku, antara aku dan Tuhan," tulisnya.

Terdahulu seorang individu dikatakan meninggalkan komen kasar yang menegur perbuatan Michael selain memintanya memadam gambar berkenaan: "Lutut atau pusat aurat. Kalau ada otak, padamlah gambar ini," komen individu berkenaan.

Klik untuk gambar besar

Michael turut memuatnaik paparan serangan berbalas komen antara dirinya dan individu tersebut. Kata Michael lagi, dia bertindak berkongsi hal tersebut kerana tidak bersetuju dengan cara teguran yang diberikan.

"Pagi-pagi kena hadap orang yang acah-acah macam lebih baik dari Allah. Lepas tu kantoi penipu besar. Aku post ni sebab orang macam ni lah bagi Islam nama buruk. Kau fikir kau lebih bagus daripada muslim yang lain. Geramnya aku!," luahnya.

Gambar tersebut dipercayai mempunyai kaitan dengan perkongsian foto Michael yang kini sedang bercuti di sebuah resort di Port Dickson, Negeri Sembilan. Pada April tahun lalu, Michael membuat pengakuan bahawa dirinya sudah memeluk Islam sejak lebih setahun yang sudah.

www.myartis.com / Sumber & foto: mStar & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL AKIBAT INFLUENZA A - ISMAIL IZZANI  MOHON DOA

Menerusi Instagram Stories miliknya, penyanyi Ismail Izzani telah memaklumkan dirinya dimasukkan ke sebuah hospital swasta semalam akibat virus Influenza A. Dalam masa sama, penyanyi lagu 'Cinta' itu berharap semua pihak akan mendoakan kesembuhan dirinya.

"Untuk sesiapa yang tanya.. Mael masuk hospital sebab kena virus Influenza A. Insya-Allah akan sembuh nanti. Doakan kesihatan saya ye," tulisnya.

Di samping itu, Ismail berkongsi foto dirinya terlantar di hospital sambil ditemani oleh ibunya yang juga penyanyi tahun 1980-an, Datin Suliza Salam. Kami mendoakan agar Ismail kembali sihat seperti biasa selepas menerima rawatan di hospital.

www.myartis.com / Sumber & foto: Astro Gempak & Instagram Ismail Izzani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO LUCAH DENGAN ARIEL - LUNA MAYA AKUI INGIN MATI, TAK TAHAN DIBULI & DIHINA

Pada tahun 2010, pelakon Luna Maya dan vokalis kumpulan Peterpan, Ariel telah berdepan dengan kontroversi hangat dimana video lucah mereka tersebar dan ia menggemparkan industri hiburan sekaligus menjadi tajuk utama di Indonesia dan Malaysia.

Kejadian yang memalukan itu telah membuat kerjaya kedua-dua selebriti ini merudum. Ariel yang kini membina karier bersama band baharunya, NOAH malah sempat disumbat ke dalam penjara kerana video lucah bersama Luna Maya yang pada waktu itu merupakan kekasihnya.

10 tahun telah berlalu, akhirnya Luna Maya yang sebelum ini akan mengelak untuk bercakap mengenai insiden hitam itu akhirnya terbuka untuk mengungkapkan perasaannya mengenai kejadian tersebut.

Klik untuk gambar besar

Pelakon filem 'Jakarta Undercover' itu mengaku terlalu malu untuk membuka kembali cerita lama yang hampir memusnahkan kehidupannya.

Kata Luna, hal itu juga adalah salah satu memori kelam yang pernah terjadi di kehidupannya sehingga terfikir untuk membunuh diri.

"Saya ingat lagi enam bulan pertama, satu tahun pertama sangat berat untuk saya. Bukan setahun, tapi tiga bulan pertama ya. Berat dan sangat sulit untuk saya. Waktu itu rasanya macam nak mati," kata Luna Maya saat berborak dalam YouTube milik Eko Patrio.

Dia memanjangkan perbualan dengan mengatakan keinginan untuk mati bukan kerana berasa putus asa terhadap kesalahan yang telah dilakukan. Namun kerana tak tahan dibuli dan dihina masyarakat.

"Sebenarnya saya bukan rasa nak mati sebab putus asa, tapi kerana tak tahan dibuli dan dihina. Sebab saya fikir kalau semua orang sudah tidak suka dan hanya tahu menghina saya, mengapa perlu saya hidup lagi?

"Lebih baik mati supaya semua orang tenang," akuinya yang kini sudah berani menghadapi kehidupannya dan mengambil pelajaran daripada apa yang telah berlaku.

www.myartis.com / Sumber & foto: Astro Gempak & Instagram Luna Maya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZURA & ABANG BURGER 'PENYELAMAT' ZARINA: "DIA PUNYA AMOUNT... TERKEJUT ANJU!"

"Tadi Anju dan Yaz dah belanja sampai kad (kredit) dah decline. Kita ingat cukuplah untuk hari ini, tk ada rezeki nak belanja lebih. Tapi tiba-tiba ada sorang kakak artis ni DM nak contribute. Ya Allah, dia punya amount yang dia transfer kat Anju, terkejut Anju!

"Tau siapa tak? Kak Fazura kita," demikian kata Zarina Anjoulie atau lebih mesra dipanggil Anju menerusi IGTV di laman Instagramnya yang berkongsi kisah bagaimana dia dan teman lelakinya membeli barangan keperluan buat mereka yang tidak mampu.

Mesej langsung (DM) yang dilayang pelakon Nur Fazura menjadi 'penyelamat' apabila Zarina berdepan masalah membayar barangan keperluan untuk diagih kepada golongan kurang berkemampuan, kelmarin. Mengalami masalah apabila kad kredit melebihi had ketika hendak membuat bayaran, Zarina hampir beredar dengan niat datang kembali ke kedai berkenaan, semalam.

Namun, DM diutus Fazura yang menawarkan bantuan, membolehkan Zarina membayar semua barangan itu. Zarina yang sebelum ini dikatakan lantang memberikan pendapat tentang permintaan beberapa orang artis itu juga ingin berterima kasih kepada Abang Burger Oraits yang turut menghulurkan wang untuk membeli barangan keperluan.

Klik untuk gambar besar

"Ini semua duit Kak Fazura dan Abang burger tadi. Beras, susu, pampers, ni semua ni sumbangan Kak Fazura dan abang burger. Anju nak cakap thank you so much pada Kak Fazura dan Abang Oraits Burger kerana bagi sumbangan," tutur Anju dalam video tersebut.

Pada masa yang sama, Anju juga meminta supaya orang ramai tidak datang ke rumahnya kerana dia ingin utamakan barangan tersebut untuk orang yang benar-benar memerlukan: "Saya belajar sesuatu iaitu jika kita berniat baik hendak membantu orang, walaupun berhadapan masalah, Allah tetap membuka jalan," kata pelakon 'Anak Pontianak' ini.

Menerusi video itu, Zarina turut menunjukkan barangan keperluan yang dibeli menggunakan wang sumbangan Fazura bersama seorang lagi dermawan yang juga pengusaha burger. Antara barangan yang dibeli adalah lampin pakai buang, susu formula serta makanan seperti beras, roti, telur dan pelbagai lagi.

Terharu dengan sifat murah hati pelakon Dendam Pontianak itu, Zarina meminta semua pihak yang menonton video berkenaan agar membanjiri IG Fazura dengan emoji cinta dan ucapan terima kasih.

www.myartis.com / Sumber & foto: Astro Gempak, Berita Harian, Instagram Zarina Anjoulie & Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO 'DILAMAR' - RUHAINIES JELASKAN SITUASI SEBENAR

Sebelum ini klip video yang memaparkan pelakon Ruhainies menerima sebentuk cincin daripada jejaka dikenali sebagai 'Mr E' ketika bercuti di London, United Kingdom (UK) baru-baru ini menjadi viral.

Enggan berdiam diri terlalu lama, Ruhainies telah tampil memberitahu video tersebut adalah petanda dirinya sudah berpunya dan ia juga sebenarnya adalah promosi pelaburan terbaru antara dirinya dan 'Mr E' yang bergabung menjual produk.

"Rakaman video itu adalah bukti kami menjalin hubungan cinta. Sebenarnya, video promosi untuk Instagram itu ada jalan cerita termasuk lamaran dirinya ke atas saya.

"Namun, lamaran itu bukanlah ajakan untuk berkahwin. Ia lebih kepada mengesahkan hubungan percintaan kami. Kalau hal kahwin itu, ia masih terlalu awal untuk diperkatakan.

"Rakaman video itu dibuat bagi menunjukkan kami bergabung baik dalam dunia perniagaan mahupun peribadi," katanya berhubung video yang dirakam ketika dirinya bercuti di London pada 3 Oktober lalu.

Klik untuk gambar besar

Menjelaskan kerjasama yang dijalin dengan 'Mr E' dalam konteks perniagaan, Ruhainies atau nama penuhnya Nur Ruhainies Farehah Zainul Ilyas berkata, dia mengeluarkan produk pelembap bibir, lip matte manakala 'Mr E' menghasilkan produk makanan tambahan.

Ruhainies berkata, idea menghasilkan klip video viral itu tercetus apabila kekasihnya menawarkan dirinya menjadi duta produk makanan tambahan yang dihasilkannya.

"Sebenarnya, tawaran itu diterima dua bulan sebelum saya bercuti. Saya memujuk 'Mr E' untuk muncul dalam video terbabit...

"Namun, sebagai menghormati permintaannya... wajahnya tidak ditonjolkan secara ketara," tuturnya yang mengaku sudah lima bulan lebih menjalin cinta jarak jauh dengan jejaka itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUDUNG BUKAN PUNCA BERHENTI - ABBY FANA

“Sebenarnya sebelum pergi Haji lagi saya dah rasa nak berhenti sebab dah lama sangat saya jadi pengacara MHI. Bila pulang dari Mekah, tak sangka pula ia macam sudah tersurat.

“Pada 27 Disember lalu adalah penampilan terakhir saya sebagai pengacara MHI,” demikian dakwa Abby Fana dipetik sebagai berkata bagi menangkis dakwaan segelintir pihak yang mengatakan beliau telah 'dibuang' daripada TV3 gara-gara bertudung.

Klik untuk imej besar...

Abby atau nama sebenarnya Habsah Omar,46, menambah, keinginannya untuk bersara sebagai penyampai sambilan rancangan itu telah dipendamnya pada tahun lalu dan secara kebetulan telah terlaksana selepas pulang dari Mekah.

“Kita ni bukan macam di Amerika Syarikat. Di negara itu, usia pengacara bukan ukuran. Tetapi di negara kita, kalau terlalu lama sangat nanti orang cepat jelak," ujarnya yang bergelar ibu tunggal sejak sembilan tahun lalu dan memiliki dua orang anak iaitu Afiq Nazrin, 21, Adli, 20, dan seorang anak angkat Azra, 19 bulan.


4 GAMBAR - SUASANA BIRTHDAY, GRADUASI & BABY SHOWER ISTERI NUBHAN

Bintang Akademi Fantasia musim keenam (AF6), Nubhan baru-baru ini telah mengadakan majlis ulantahun kelahiran, graduasi serta baby shower buat isteri tercintanya, Afifah Hidayah Ahmad Tawfek.

Difahamkan, isterinya Nubhan kini sedang hamil kira-kira 7 bulan anak sulung mereka.

"Hepi beday love... Combo celebration... graduation + baby shower + birthday," tulis Nubhan di IGnya.

Klik untuk gambar besar

"One big grand party for mommy before mommy has to give big parties like this for coming baby girl soon... Thank you family and husband..," ucap Afifah pula.

Untuk rekod, pasangan ini selamat disatukan pada 29 Ogos 2015 di Seremban, Negeri Sembilan.

Foto: Nubhan IG & Afifah Hidayah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAY HI TO, RADEN SERI RIYANNA SAYANG" - MAWAR RASHID SELAMAT BERSALIN ANAK KETIGA, PEREMPUAN

"Assalamualaikum warahmatullahi wabarakatuh. Syukur Alhamdulillah, semuanya dipermudahkan. Mawar bersalin secara normal, just like my first 2 baby, Rafael & Cinta. Thank you semua atas doa2 nya ☺.

"Say hi to, Raden Seri Riyanna Sayang 💝 #MawaRaf #MawaRadens #Mawarose," demikian tulis pelakon Mawar Rashid menerusi laman Instagram miliknya dimana dia telah pun selamat melahirkan anak ketiganya di sebuah pusat perubatan di Kuala Lumpur pada pagi Sabtu.

Berita gembira tersebut turut dikongsikan suaminya yang juga pelakon, Raf atau nama sebenarnya Raden Ahmad Faizal Yaakob, 38, menerusi Instagram.

Sebelum melahirkan anak ketiga, Mawar atau nama penuhnya Wan Mawar Shaputri Wan Abdul Rashid, 28, menerusi Instagram sempat memuat naik foto bersama kedua-dua cahaya matanya.

"Tidak lama lagi akan bertiga," katanya.

Klik untuk gambar besar

Terdahulu, Mawar pernah berkongsi kehamilan kali ini agak mencabar buat dirinya sekali gus kagum dengan pengorbanan ibu-ibu yang lain. Mawar yang juga merupakan seorang usahawan ini memberitahu, dia mengalamai alahan teruk sehingga terpaksa berkurung di dalam bilik.

Untuk makluman, Raf dan Mawar mendirikan rumah tangga pada November 2017 dan pasangan ini dikurniakan dua cahaya mata, Raden Muhammad, 4, dan Raden Seri Rosabella Cinta kini berusia dua tahun.

Mawar turut memiliki dua anak tiri hasil perkahwinan suaminya terdahulu iaitu Raden Ahmad Rayyan dan Raden Seri Raysaa Chanela.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA IBU KANDUNG JEBAT..." - SHARNAAZ AKUI TERKEJUT NABILA NAK TAPIS BAKAL IBU TIRI

"Saya pun tak tahu terkejut juga dia cakap macam tu. Tapi betul la juga apa dia cakap.. dia ibu kandung Jebat jadi kena tengok la mak tiri," ujar pelakon Sharnaaz Ahmad yang menjawab berhubung komen ditinggalkan bekas isterinya, Noor Nabila dimana dia sempat bergurau kepada siapa yang mahu menjadi ibu baru Jebat boleh tinggalkan 'resume' untuk ditapis dahulu.

Baru-baru ini, Sharnaaz Ahmad ada memuat naik ucapan menyentuh hati sempena ulang tahun kelahiran anaknya, Jebat Jayden Ahmad yang ke-3. Mengulas mengenai gurauan bekas isterinya itu, Sharnaaz berkata dia sendiri terkejut namun bersetuju kerana sebagai seorang ibu pasti Nabila mahukan yang terbaik untuk Jebat.

Kata Sharnazz lagi, Nabila juga berhak untuk melihat siapa yang bakal menjadi ibu tiri Jebat sama ada boleh menjaga anak tunggal mereka. Sementara itu, menjawab mengenai status hubungannya dengan anggota kumpulan De Fam Azira Shafinaz, Sharnaaz berkata Azira mempunyai ciri-ciri wanita yang diimpikan.

"Apa pun, Jebat kena approve dulu.. dia boleh panggil mummy, okey jalan. Kalau tak bye bye. Azira seorang yang sangat-sangat baik. Memang Azira ada ciri-ciri wanita idaman saya," katanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI: "BUKAN ANTI-POLIGAMI, CUMA TAK SUKA JADI PERAMPAS"

Dek kerana kisah kontroversi bermain cinta dengan suami orang iaitu Aqasha, ramai yang mempertikaikan prinsip pelakon Rita Rudaini yang dulunya benci benar dengan perampas suami orang.

Bagaimanapaun, Rita telah tampil menjelaskan persoalan tersebut apabila menafikan yang beliau anti-poligami ataupun dalam erti kata lain beliau sebenarnya tidak kisah untuk hidup bermadu.

"Saya tidak pernah cakap anti-poligami, tidak pernah. Cuma saya tidak suka kepada perampas rumah tangga orang.

Klik untuk gambar besar

"Sesiapa pun tidak suka, kalau ada perempuan datang dan ambil suami kita, disuruhnya ceraikan isteri pertama, itu sudah salah”

"Sedangkan dalam agama sendiri juga dibolehkan berpoligami dengan syarat-syarat dan kepatuhan-kepatuhan yang tertentu, kenapa pandang keji.

"Saya sendiri tidak pernah pun mengeji wanita yang berstatus isteri kedua atau ketiga. Tidak pernah. Sedangkan adalah lebih baik bernikah berbanding buat hal tak betul ke hulu ke hilir," jelas Rita.

Bukan itu sahaja, malah ada juga mulut lain mengatakan Rita dan Aqasha sudah bernikah di Siam secara diam. Menyedari gosip tersebut dek kerana dulunya beliau pernah bernikah di sana, Rita merasakan ianya tidak adil.

Malah katanya, tiada sebab masyarakat memandang hina dengan tindakan tersebut kerana apa yang penting adalah bernikah.

"Saya sendiri tidak tahu macam mana isu itu berbangkit. Kalau kerana sebelum ini saya pernah berkahwin di sana dan mereka terus kaitkan, itu tidak adil.

"Kahwin di mana sekalipun tidak salah selagi ikut hukum hakam agama. Saya hairan mengapa masyarakat suka memandang hina perkahwinan di Siam,” jelasnya kepada Projek MMO mengenai kontroversinya itu.

Apa-apapun, setiap orang mempunyai pandangan berbeza mengenai isu poligami. Adakah ini bermaksud lelaki-lelaki diluar sana yang sudah bergelar suami orang ada peluang untuk menawan hati Rita dan hidup bermadu? Heh!

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TARIK BALIK KENYATAAN BERKAITAN PIHAK KETIGA - FARID KAMIL MOHON MAAF KEPADA IBU MENTUA & DIANA DANIELLE

"Saya tarik balik kenyataan saya mengenai soalan dari wartawan berkaitan pihak ketiga.

"Saya dengan rendah diri memohon maaf secara terbuka kepada ibu mentua, Norsiah Ramli dan isteri, Diana Danielle atas kenyataan saya pagi tadi (semalam).

"Sekali lagi, pada bulan Ramadan yang mulia ini, saya mohon dimaafkan kekhilafan yang terjadi," tulis pelakon Farid Kamil, 42, menerusi Instagram Story miliknya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DADAH JENIS GANJA THC - POLIS (SAKSI) SAHKAN FARID KAMIL POSITIF

Semalam, keputusan awal ujian saringan air kencing pengarah dan pelakon, Datuk Farid Kamil dimaklumkan oleh seorang pegawai polis dalam perbicaraan di Mahkamah Majistret Petaling Jaya, adalah positif dadah jenis ganja THC atau Tetra Hydrocannibol.

Inspektor Mohd Faizal Abdullah yang merupakan saksi pertama pendakwaan itu berkata proses ujian awal saringan air kencing itu dilakukan di Pejabat Narkotik Ibu Pejabat Polis Daerah (IPD) Petaling Jaya pada 11 Januari 2018 iaitu pada hari sama insiden pelakon itu didakwa menampar seorang anggota polis dan seorang orang awam di Balai Polis Trafik Kota Damansara.

"Tangkapan itu dibuat terhadap Farid yang membuat kecoh dan kekacauan di dalam Balai Polis Trafik Kota Damansara dan saya diberi arahan untuk melakukan ujian saringan awal air kencing terhadap tertuduh”

"Saya menjalankan ujian saringan air kencing terhadap tertuduh bagi memastikan sama ada tertuduh mengambil sebarang dadah ataupun tidak," katanya.

Klik untuk gambar besar

Farid juga dikatakan menandatangani borang akuan pemberi yang menunjukkan tertuduh berpuas hati dengan prosedur pungutan air kencing yang dijalankan.

Pada 25 Januari lalu, Farid mengaku tidak bersalah di Mahkamah Majistret di sini atas kesalahan menggunakan THC, yang juga dadah terdapat pada ganja di Pejabat Narkotik, IPD Petaling Jaya jam 4.30 petang, tarikh sama.

Dia didakwa mengikut Seksyen 15(1)(a) Akta Dadah Berbahaya yang membawa hukuman maksimum penjara dua tahun atau denda sehingga RM5,000 atau kedua-duanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA GERAI MINUMAN SHUK DISERANG, DISINDIR TIADA JOB

Semua mengetahui mengenai pelawak dan pengacara Shuk Sahar sebelum ini terpalit dengan beberapa kontroversi membabitkan rumah tangganya dengan isteri, Rossalennah Natassyiah Asshaferah. Dia juga menjadi bahan bualan ramai berikutan perlucutan jawatannya sebagai penyampai radio Hot FM baru-baru ini.

Dek kerana itu, Shuk kini dilihat mencuba untuk berniaga air di tepi jalan di Wangsa Maju. Shuk bagaimanapun akui terkejut apabila gerainya diserang oleh seorang lelaki yang tidak dikenali.

Memetik Utusan, Shuk berkata ketika kejadian dia bersama pembantu peribadinya Iskandar Nurzaman, didatangi seorang lelaki menaiki Myvi putih yang disangkakan mahu membeli minuman. Shuk juga mendakwa dia turut disindir oleh pemuda itu mencari rezeki dengan cara tersebut selepas kehilangan kerja.

"Dia memberhentikan kenderaanya di depan gerai, tetapi dari awal lagi saya sudah rasa pelik, dia pegang telefon seolah-olah sedang merekod video. Saya dan Iskandar tanya dia mahu beli minuman yang mana sebelum tiba-tiba disindir oleh lelaki itu.

Klik untuk gambar besar

"Berang dengan tindakannya, Iskandar cuba mempertahankan saya sebelum lelaki tersebut bertindak agresif dan cuba memukulnya. Saya cuba halang dan mungkin kerana tidak puas hati, dia kemudiannya menolak barangan jualan di meja sebelum pergi begitu sahaja," katanya.

Dalam pada itu, Shuk tertanya-tanya apakah motif sebenar lelaki tersebut dan tidak teragak-agak untuk membuat laporan polis.

"Saya sempat tengok nombor plat keretanya tetapi tak akanlah saya nak sebarkan pula. Buat masa sekarang, saya tengok dulu macam mana, kalau perlu buat laporan polis, mungkin saya akan pergi ke balai.

"Saya cuma nak tahu kenapa dia tergamak buat begitu dan apa niatnya sebab seolah-olah dia memang mahu cari pasal sejak dari awal," ujarnya.
KLIK VIDEO DIBAWAH INI UNTUK TONTON:VIDEO 1
VIDEO 2
www.myartis.com / Sumber: Rotikaya & Utusan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT WABAK TAHAP LIMA - PELAKON VETERAN, FETTY DZUL KEMBALI KE RAHMATULLAH

Takziah kami ucapkan kepada keluarga pelakon era 1970-an, Fetty Dzul atas pemergiannya yang meninggal dunia akibat Covid-19 tahap lima pada usia 63 tahun di Hospital Selayang kira-kira pukul 7.30 pagi, Khamis.

Berita sedih pemergian Fetty atau nama sebenarnya Fatimah Abd Rahim itu dikongsikan anak arwah dikenali sebagai Ijat. Menurut Ijat, ibunya dimasukkan ke Unit Rawatan Rapi (ICU) hospital tersebut sejak 7 November lalu.

"Semoga Allah mengampuni arwah Mamy dan mengurniakan Jannatul Firdaus kepadanya. Terima kasih di atas semua ingatan dan doa yang baik-baik terhadap arwah Mamy.

"Kami sekeluarga bagi pihak Mamy ingin memohon maaf sekiranya arwah ada salah silap sepanjang perkenalan dengan semua. Minta halalkan makan, minum dan perbuatan serta tutur kata arwah Mamy Fetty Dzul," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH BERSALIN - LANA NODIN TUNGGU MASA SESUAI PERKENAL 'BABY GIA'

UPDATE:

Ternyata apa yang kami ketengahkan baru-baru ini mengenai Lana Nodin yang sudah selamat bersalin hingga dipetik banyak media memang benar. Tuan punya badan akhirnya mengaku sendiri yang dia sudah selamat bersalin pada pertengahan Januari lalu secara senyap.

Artikel terdahulu:

5 GAMBAR - EKSKLUSIF : LANA NODIN DAH SELAMAT BERSALIN?

Menurut Lana, dia selamat bersalin seorang bayi perempuan yang diberi nama Gia Quinn Mckienzie, seberat 4Kg di salah sebuah hospital swasta terkemuka di Kuala Lumpur.

Bagaimanapun, alasan Lana tidak menguar-uarkan kelahiran Gia, dan hanya diketahui umum apabila dia bersama anak dan suami dilihat peminat berada di Singapura baru-baru ini, dilakukan atas kehendak suaminya.

"Lagipun tidak ada yang bertanya. Dalam waktu sama lepas berpantang, saya dan Gia harus mengikut suami yang bekerja di luar negara.

"Saya dan suami tidak keberatan untuk memperkenalkan Gia kepada umum tetapi harus menunggu waktu yang sesuai." ujarnya.

"Bagaimanapun, isu itu dilaporkan tidak boleh dielakkan. Sebagai selebriti, pasti ke mana saya pergi orang tahu. Terima kasih atas ucapan tahniah diberikan menerusi laman sosial saya. Kami sekeluarga amat menghargainya.

"Rancangan kami mahu menjemput beberapa rakan media yang rapat untuk bertemu Gia pada majlis yang sedang dirancang itu. Tidak sangka pula berita kelahiran Gia diketahui lebih awal. Saya mohon pelbagai pihak mendoakan Gia dan kesejahteraan kami sekeluarga," tambah Lana melalui Harian Metro.

Petikan myartis yang diguna semula oleh media

Kelmarin, myartis merupakan portal hiburan pertama yang mengetengahkan berita ini dengan memetik ucapan tahniah beberapa peminat dari Singapura di laman instagram Lana. Kata beberapa orang daripada mereka, Lana dilihat bersiar di Singapura membawa Gia bersama.

Terdahulu, ada juga peminat yang melihat Lana berpantang di rumah ibunya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BINCANG KAHWIN - TEMAN LELAKI NABILA HUDA MOHON RESTU AMY SEARCH?

Mohon restu bapa Nabila Huda untuk berkahwin!

Nampaknya kekasih Nabila (Bert) memang 'Gentleman' apabila didakwa berjumpa Amy Search pada awal Syawal lalu untuk berbincang mengenai rancangan berkahwin dengan Nabila.

Semuanya bermula apabila kepulangan Nabila ke pangkuan Amy dikatakan atas pujukan kekasihnya Bert, seorang pengurus restoran di Damansara.

Lebih menarik, Bert juga khabarnya meminta restu Amy untuk mengambil Nabila sebagai isteri tidak lama lagi. Mungkin kerana itulah dia memohon Abil berbaik semula dengan Amy.

Menurut satu laporan, ketika berada di kampung halaman kekasihnya itu di Johor Bahru, Bert menggunakan kesempatan yang ada untuk berbincang mengenai rancangan tersebut. Tambah laporan itu, Amy dengan senang hati telah menerima hubungan anaknya dengan Bert.

Bagaimanapun, semalam apabila Nabila Huda ditemui dalam majlis pelancaran filem biografi Saloma di Saloma Bistro, Kuala Lumpur, dia enggan memberi sebarang komen mengenai perkara tersebut.

Klik gambar untuk size besar

"Maafkan saya. Saya tidak mahu komen," katanya bersahaja.

Untuk info, sebelum ini Nabila pernah memberi kenyataan untuk tidak mengulas apa-apa perkara yang menyentuh mengenai perihal peribadinya untuk tatapan umum. Semuanya gara-gara dia sebelum ini pernah dihentam teruk termasuk hubungannya dengan Amy menjadi renggang akibat isu agama dan kekasih.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


FASHA SANDHA: "SAYA TAK PERNAH CAKAP DAH BERHIJAB SEPENUHNYA... PELAN-PELAN BELAJAR"

Menerusi satu entri di laman Instagram baru-baru ini, pelakon Fasha Sandha ada memuat naik satu rakaman video sedang menari bersama suaminya, pelakon Aidil Aziz.

Di samping peminat memuji kemesraan pasangan ini, ada juga segelintir netizen yang memberi komen mengenai penampilan Fasha menerusi rakaman video berkenaan. Ada yang keliru dan mempersoalkan mengenai penampilannya.

Lalu, pelakon drama bersiri 'Syurga Yang Kedua' ini ada memberi penjelasan dan memaklumkan dirinya masih lagi dalam proses belajar untuk mengenakan hijab.

"Ya betul apa adik komen pendapat adik tu, sy tak pernah cakap dah berhijab sepenuhnya. Sama juga.. macam ada juga beberapa selebriti yang belajar berhijab di bulan Ramadhan.

Klik untuk gambar besar

"Begitu juga saya. Pelan2 belajar, bukan utk memenuhi kehendak netizen mahupun trend, tapi kerana diri sendiri. Sy belajar," jelasnya.

Fasha pada masa sama turut mengucapkan terima kasih buat mereka yang mendoakan: "Alhamdulillah, ada orang bijak yang komen tentang isu ini. Terima kasih, terima kasih dik sebab doakan kakak yang baik2. Amin2 doakan kakak ya," balas Fasha lagi.

Terdahulu, Fasha pernah mendirikan rumah tangga dengan ahli perniagaan, Rizal Ashram Ramli pada 27 April 2012, namun berpisah pada 20 Januari 2016. Hasil perkahwinan tersebut, Fasha dikurniakan dua cahaya mata iaitu Putra Rayfal, 7, dan Putri Raysha Jemyma, 6.

Selepas itu, Fasha dan suaminnya, pelakon Aidil Aziz mendirikan rumah tangga pada 30 Mac 2019. Kini, Fasha dikurniakan cahaya mata ketiga diberi nama Aisha Amaira pada 7 Ogos lalu.

www.myartis.com / Sumber & foto: Media Hiburan & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA NAK MINTA MAAF BANYAK-BANYAK, MOHON JANGAN BABITKAN KELUARGA SAYA..." - ALIFF SYUKRI

"Saya memohon maaf kepada masyarakat yang tersinggung dengan lagu, video dan saya nak minta maaf banyak-banyak. Saya memohon supaya jangan babitkan keluarga saya, mak saya. Mak saya sedang mengerjakan umrah.

"Jangan salahkan isteri saya kerana dia tidak bersalah. Jangan salahkan bonda, bonda tidak bersalah," itulah kata usahawan kosmetik Datuk Seri Aliff Syukri Kamarzaman.

Selepas memberi keterangan di Suruhanjaya Komunikasi dan Multimedia (SKMM) di sini, hari ini, Aliff tampil memohon maaf kepada semua pihak yang tersinggung dengan tindakannya itu.

Dalam masa sama, Aliff turut meminta semua pihak tidak mengaitkan ahli keluarganya dalam isu video Aidilfitri mencolok mata yang dilakonkannya baru-baru ini.

Pada jam 9.58 pagi hari ini, Aliff tiba di SKMM bagi memberi keterangan hampir lima jam bagi membantu siasatan berhubung klip video muzik sempena Aidilfitri yang dikaitkan dengan unsur bertentangan norma dan budaya tempatan.

Klik untuk gambar besar

Aliff berkata, beliau berterima kasih kepada SKMM dan beliau sudah memberi kerjasama kepada pihak berkuasa.

Menteri Komunikasi dan Multimedia, Tan Sri Annuar Musa, semalam dilaporkan berkata, satu kertas siasatan dibuka mengikut seksyen 233 Akta Komunikasi dan Multimedia 1998 berhubung video berkenaan.

Penayangan video berkenaan melalui media sosial mendapat kecaman ramai pihak berikutan ia memaparkan sekumpulan penari lelaki bersolek dan berperwatakan lembut dengan tarian mencolok mata.

Ini bukan kali pertama Aliff terpalit dengan kontroversi berikutan beliau pernah tampil dengan satu klip video muzik bertajuk 'Bobo di mana?' pada 2018 yang memaparkan dua individu transgender berpakaian mencolok mata.

Tindakan itu turut mendapat kecaman pelbagai pihak termasuk ibunya sendiri, juga seorang usahawan, Rozita Ibrahim.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUDAK SEKOLAH AGAMA JOGET 'BOBO DIMANA' - PU AMIN TERKILAN

"Tadi lalu tepi sekolah rendah agama, saya tengok budak-budak tengah syok joget. Saya pergi dekat budak-budak ni, rupa-rupanya tengah rancak rakam joget lagu Bobo Dimana, joget sambil buat aksi soft porn depan budak-budak perempuan.

"Jadi, ini kesannya. Generasi Islam sudah hancur Ya Allah," tulis pendakwah dan bekas peserta program realiti Pencetus Ummah, PU Amirul Amin yang terkejut dan terkilan melihat segelintir kanak-kanak terpengaruh dengan fenomena lagu 'Bobo Dimana'.

PU Amin berkongsi kejadian melihat budak-budak sekolah agama rancak berjoget lagu tersebut sambil merakamkannya itu menerusi laman Instagramnya.

Kuasa viral dan media sosial zaman ini memang besar, meskipun lagu 'Bobo Dimana' mendapat banyak 'dislike' dan dikecam netizen

Klik untuk gambar besar

Ramai juga masyarakat kita yang rancak sekali membuat parodi dan terikut-ikut dengan gaya tarian lagu tersebut.

Mungkin ada yang memandang isu ini agak remeh tetapi seperti yang kita semua tahu budak-budak memang penuh dengan rasa ingin mencuba dan mudah menyerap sesuatu.

Janganlah terus menyokong lagi aksi tidak senonoh ini, tentu sahaja ia satu perkara yang cukup membimbangkan buat ibu bapa diluar sana.

www.myartis.com / Sumber: Instagram PU Amin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::